U eksploziji u Mosulu poginulo pet američkih vojnika\nU eksploziji bombe u Mosulu na severu Iraka, poginulo je pet američkih vojnika. Američka vojska je saopštila da su posle eksplozije, napadači otvorili vatru na patrolu iz obližnje džamije. U saopštenju se navodi da su irački vojnici ušli u džamiju, ali da su napadači već pobegli.\nProšle nedelje, u snažnoj eksploziji u jednoj kući i samoubilačkom napadu posle eksplozije, poginulo je najmanje 40 ljudi u istom gradu, koji američki zapovednici smatraju poslednjim velikim gradskim uporištem Al-kaide u Iraku. Irački tenkovi i helikopteri su juče počeli da pristižu u Mosul, zajedno sa pešadijskim pojačanjima – uoči planirane ofanzive koju je najavio irački premijer Nuri al-Maliki.\nAmerički vojnici su u međuvremenu zarobili 18 osumnjičenih ekstremista iz iračke Al-kaide u dvodnevnoj antiterorističkoj akciji koja se završila danas u Bagdadu. Nešto ranije, u velikom požaru je oštećena zgrada iračke Centralne banke u centru Bagdada.


Slava Vidi: Veliki ukrajinski napad na FIFA - Sputnjik Srbija\n10:17 10.07.2018 (osveženo 12:09 10.07.2018) Preuzmite kraći link\nViše od 150 hiljada Ukrajinaca oborilo je rejting zvanične stranice FIFA na Fejsbuku.\nTalas negativnih komentara iz Ukrajine oborio je zvaničnu stranicu FIFA. U napadu je učestvovalo više od 150 hiljada korisnika. Zajedničkim naporima oni su smanjili ocenu stranice sa 5 na 1,3 zvezdica, ostavivši pritom ogroman broj ljutitih komentara. Skoro svi komentari su sadržali jednu od navedenih fraza: „Slava Ukrajini!“, „Svaka čast Vidi!“, „Sramota FIFA!“.\nNa ovakav način ukrajinski fudbalski navijači su izrazili svoje nezadovoljstvo sankcijama koje je Međunarodna fudbalska organizacija donela protiv hrvatskog fudbalera Domagoja Vida i pomoćnika trenera Ognjena Vukojevića.


Konferencija "Poveži se" na FPN UNSA | Eduinfo\nKonferencija “Poveži se” na FPN UNSA\nDžefri Saks uživo na Ekonomskom forumu 19/02\nPoziv za učešće u programu podrške preduzetništvu kroz YEP Inkubator poslovnih ideja 08/02\nDan otvorenih vrata Muzičke akademije: Budi student na jedan dan 26/03\nNa Fakultetu političkih nauka Univerziteta u Sarajevu održaće se konferencija pod nazivom “Poveži se”.\nUred specijalnog predstavnika Evropske unije i Delegacija EU u Bosni i Hercegovini su pokrenuli projekt E4U- Outreach to Undergraduate Students u kojem sudjeluje 14 javnih fakulteta iz Bosne i Hercegovine.\nCilj projekta je podizanje svijesti javnosti o reformskim procesima sa posebnim naglaskom na socio-ekonomske reforme i njihov značaj za poboljšanje života građana.\nFakultet političkih nauka Univerziteta u Sarajevu uzeo je učešće u ovom projektu i, zajedno sa kolegicama i kolegama sa Ekonomskog fakulteta Univerziteta u Zenici, čini ljubičasti takmičarski tim. Svi timovi su dobili zadatak da osmisle i realiziraju projekt promocije reformi u oblasti visokog obrazovanja.\nKampanja nosi naziv “Poveži se”, a cilj je povezati institucije visokog obrazovanja, vlasti, nevladinog sektora i poslodavce u svrhu ostvarivanje bolje saradnje u korist studenata.\nPored promotivnog videa i billboard-oglašavanja, predviđeno je održavanje istoimene konferencije na Fakultetu političkih nauka Univerziteta u Sarajevu 10. februara 2017. godine od 08:30 do 13:00 časova.\nSarajevo: 13. "Vaša(r) ideja"\nDžefri Saks uživo na Ekonomskom forumu\nU toku su prijave za Panevropski Hackathon u oblasti kvantnog interneta na Elektrotehničkom fakultet...\nSarajevo: BNL poziva na edukativnu konferenciju!\nDan otvorenih vrata Muzičke akademije: Budi student na jedan dan\n10. regionalni Sajam poslovnih ideja\nSarajevo: Sajam prilika u IT sektoru "Cyber subota"\nPoziv za učešće u programu podrške preduzetništvu kroz YEP Inkubator poslovnih ideja\nTAGS: konferencijaPoveži seprojekatSarajevo


Evidencija plasmana i izvora sredstava banke | studenti.rs\nPočetna Skripte Ekonomija Evidencija plasmana i izvora sredstava banke\nEvidencija plasmana i izvora sredstava banke\nObjavio caivi83 31. mart 2015. Prijavi dokument\nFinansijski potencijal kojim banka raspolaže u svom bilansu stanja izražava volumen ukupnih sredstava koji je banka prikupila kao depozite, kreirala multiplikacijom svojih sredstava, pribavila iz kreditnih izvora i drugih izvora zaduženja i stekla kao osnovni kapital banke. Učešće depozitnog potencijala u finansijskom potencijalu banke izražava se stopom depozitnosti banke. Ovo učešće se kreće različito u zavisnosti od veličine banke. Uopšteno, učešće depozitnog u finansijskom potencijalu zapadno-evropskih banaka je preko 70%. Ako ovaj podatak uzmemo u obzir, možemo shvatiti zašto je tema našeg rada upravo evidentiranje plasmana i izvora sredstava banaka.\nEmpirijskim istraživanjem različitih literatura u izradi ovog esejskog rada, došli smo do zaključka da delovanje monetarno kreditne politike ima veoma važnu ulogu u kreiranju depozitnog i finansijskog potencijala. Ekspanzivna monetarna politika ima multiplikativno delovanje na rast bankarskih depozita, dok se restriktivnom monetarnom politikom obara stepen finansijskog posredništva poslovnih banaka.\nPod potencijalom se podrazumeva količina novčanih i nenovčanih sredstava koje svaka banka koristi u svom radu. Finansijski potencijal se može definisati kao ukupnost izvora sredstava koje banka transformiše u različite vrste finansijskih plasmana. Finansijski potencijal se može izjednačiti sa ukupnom pasivom u koju možemo ubrojati: depozitni potencijal, kreditne obaveze i ostale obaveze.\nU obavljanju svoje osnovne funkcije pribavljanja i usmeravanja sredstava za potrebe privređivanja i reprodukcije, banka ima svoju istorijsku genezu i evoluciju. U zavisnosti od oblika privrednih aktivnosti, prilagođavali su se funkcija i cilj poslovanja bankarskih organizacija. Međutim, u svim društveno-ekonomskim okolnostima glavni sadržaj pojma banke određivan je njenim posredovanjem u finansijskim poslovima.\nPrema osnovnom obeležju banke kao monetarne i finansijske institucije, njen zadatak je da plasira sredstva za potrebe svojih klijenata, i da ih pri tome valorizuje na najbolji način, sa najvećim ekonomskim efektom. Isti poslovni cilj banka ističe i u obavljanju drugih bankarskih poslova (usluga). Da bi poslovne banke mogle očekivati pun ekonomski efekat u obavljanju bankarskih poslova, ona mora raspolagati određenim volumenom i strukturom finansijskog i investicionog potencijala (potencijala za ostale plasmane) koje banka iskazuje u svom bilansu poslovanja (bilansu stanja).\nFinansijski potencijal izražava izvore sredstava ili zbirnu sumu sredstava iskazanih u pasivi bilansa banaka. Strukturu pasive banke čine:\n• Kapital banke (suštinski važan deo u strukturi finansijskog potencijala banke),\n• Depozitna sredstva (depozitni potencijal čine novčana sredstva koje nebankarski sektor (privreda, stanovništvo) drži na računima banaka),\n• Nedepozitni izvori sredstava banke (predstavljaju ostale izvore finansijskog potencijala banaka koja su realizovana institucionalnim aranžmanima ili aktivnostima banke da obezbede dodatne izvore u bankarskom i šire posmatrano finansijskom sektoru).\nUvidevšti veliki značaj evidentiranja izvora i pasmana izvora sredstava banaka u radu ćemo obraditi i prikazati finansijski , investicini i kreditni potencijal banke, kao i vrste kredita koji predstavljaju osnovni produkt koji banke plasiraju na tržištu finansijskom tržištu.\nKontrola i revizija Dr, Kojić Nenad docent\nŠkolska godina: Dr, Kojić Nenad docent\nbankarska revizija, izvori sredstava banaka, revizija i kontrola


Opština Teslić je osnovna teritorijalna jedinica lokalne samouprave u kojoj građani, neposredno i preko svojih slobodno i demokratski izabranih predstavnika, učestvuju u ostvarivanju zajedničkih interesa i u kojoj organi opštine u granicama zakona upravljaju javnim poslovima iz samostalne nadležnosti opštine i izvršavaju poslove državne uprave koji su na njih zakonom preneseni. Organi opštine su: Skupština opštine, kao organ odlučivanja i kreiranja politike Opštine i Načelnik opštine, kao nosilac izvršne vlasti. Za obavljanje poslova iz svoje nadležnosti, određenih Zakonom o lokalnoj samoupravi kao i Statutom opštine Teslić, Načelnik opštine je, Odlukom o osnivanju administrativne službe opštine Teslić, osnovao Administrativnu službu koju čini 7 odjeljenja:\nU Opštini Teslić je izgrađena šalter sala u okviru projekta GAP-a, počela je sa radom u novembru 2006-te godine. Time su brojni problemi prevaziđeni, omogućeno efikasnije obavljanje usluga građanima.Otvaranjem šalter sale u mnogome je olakšan pristup građanima da ostvare svoja prava, jer sada građani dobiju sve potrebne informacije na jednom mjestu. Skraćeno je postupak primanja i izdavanja dokumenata tako da je uprava postala efikasnija i brža a građani zadovoljniji. Zbog uvođenja elektronskog sistema praćenja dokumenata u svakom trenutku se zna u kojoj je fazi rješavanja i kod koga je na obradi i koji je rok završetka predmeta. Opština Teslić se i dalje zalaže da bude moderan i profesionalan partner građanima i svim ostalim partnerima.Sve što se dešava i što se radi na opštinskom nivou može se naći na modernoj web-stranici opštine: http://www.opstinateslic.com. Pomenuta Web stranica je postala često sredstvo komunikacije sa građanima i učinjeno je puno na njenom osavremenjavanju, njenoj ažurnosti i njenoj ukupnoj servisnosti ( od on-line informacija do mogućnosti da građani mogu putem nje ući u putanju kretanja njihovog zahtjeva , odnosno slanja zahtjeva do dobijanja rješenja ili odgovora itd) čime je sveukupni nivo komunikacije sa građanima podignut uveliko.


Vreme - Meridijani\nVREME 930, 30. oktobar 2008. / MERIDIJANI\nGoma: Totalna panika\n"U gradu je totalna panika. Borci su sada udaljeni svega pet kilometara od Rušturua", uplašenim glasom rekao je lokalni zvaničnik novinarima Rojtersa preko telefona. Vojska Konga saopštila je da se priprema za povlačenje iz grada na istoku zemlje dok pobunjenici napreduju. Pobunjeni Tutsi, lojalni odmetnutom generalu Lorentu Nkudi, krenuli su ka gradu Rušturu, udaljenom oko 100 kilometara od glavnog grada provincije Severni Kivu u sklopu ofanzive otpočete pre tri dana. "Situacija je vrlo ozbiljna, uskoro ću morati da odem odavde", kaže pukovnik Delfin Kahimbi, vojni komandant operacija u Severnom Kivu. Mirovne snage UN-a planirale su da evakuišu oko 50 svojih zaposlenih, ali ih je situacija pretekla. "Nećemo moći da se izvučemo s konvojem", kaže Ivo Brandau, portparol jedne od UN-ovih humanitarnih organizacija. "Blokirali su nas vojnici i narod. Bilo je pljački i napada na naše instalacije." UN je u ponedeljak poslao borbeni helikopter na Nkudine pristalice, a njihov portparol kaže da će upotrebiti sva raspoloživa sredstva kako bi zaštitili gradske centre, uključujući i Rušturu. Misija UN-a raspolaže sa 17.000 ljudi raspoređenih u istočnom Kongu. Navodi se da su pobunjenici napali selo Kibumba, udaljeno 20 kilometar od grada Goma, što je uvećalo ionako ogroman broj interno raseljenih lica. U oblasti Severni Kivu već dve godine traju međusobne borbe, dok je stanovništvo uglavnom bežalo na sever. Procenjeno je da se u izbeglištvu nalazi oko 850.000 ljudi, a da je 5,4 miliona poginulo.\nTbilisi: Novi premijer\nGruzijski predsednik Mihail Sakašvili razrešio je dužnosti premijera Lada Gurgenidzea koji je na čelu Vlade Gruzije bio godinu dana. Sakašvili je u govoru koji je gruzijska televizija prenosila uživo rekao da je za novog premijera kandidovao gruzijskog ambasadora u Turskoj 35-godišnjeg Grigola Mgaloblišvilija. Prema rečima gruzijskog zvaničnika koji je zatražio anonimnost, Sakašvili će zatražiti saglasnost vlade za nominaciju Mgaloblišvilija na premijersku funkciju koji će zatim od parlamenta da zatraži saglasnost za formiranje novog kabineta. Premijer u ostavci Gurgenidze, bivši direktor banke, baviće se ubuduće onim čime se bavio dok je bio na premijerskoj funkciji, a to je privlačenje stranih investicija i održavanje visoke stope privrednog rasta. Sakašvili je izložen snažnoj kritici zbog rata sa Rusijom izazvanog krizom u Južnoj Osetiji i njegovim posledicama. Neki komentori smatraju da je Gurgenidze razrešen dužnosti pošto Sakašvili planira obračun sa opozicijom koja je najavila masovne proteste 7. novembra. Gurgenidze je došao na vlast u novembru prošle godine, kada je svrgnut Zurab Nogajdeli posle sukoba između policije i demonstranata na ulicama Tbilisija.\nDamask: Tajna vojna akcija\nU napadu američkih helikoptera na farmu Al Sulari u Siriji, nedaleko od granice sa Irakom, poginulo je osam civila među kojima je bilo žena i dece, saopštila je sirijska vlada. Prema nekim izvorima u toj akciji SAD ubijen je šef mreže za ubacivanje stranih boraca u Irak. Zvanične potvrde sporne akcije nema, Pentagon i Bela kuća ćute i odbijaju da potvrde ili da negiraju umešanost u taj napad. Pretpostavlja se da je meta napada bio Abu Ghadija, bivši zamenik nekadašnjeg lidera Al kaide u Iraku Abu Musave al Zaravija, ubijenog 2006. u američkog vazdušnom napadu. Navodno su američke vojne snage davale podršku CIA koja je izvela akciju. Ukoliko se i kada ova tajna akcija ipak obelodani, to će biti prvi napad američke vojske na teritoriji Sirije od invazije na Irak 2003. godine. Rusija je oštro reagovala optužujući Vašington da potpiruje tenziju na Bliskom istoku i izrazila "veliku zabrinutosti". Zabrinutost je zvanično iskazala i Francuska koja predsedava EU, kao i evropski izaslanik za spoljne poslove Havier Solana. Vlada Sirije ovaj napad okarakterisala je kao "ratni zločin" predsednika SAD Džordža Buša i "ilustraciju gluposti Bušove administracije" i odlučila da zatvori Američku školu i Američki kulturni centar u glavnom gradu Damasku.\nJerusalim: Izbori, pa pregovori\nDvojica izraelskih ministara pozvali su u utorak na zamrzavanje pregovora sa Sirijom i Palestinom do formiranja nove vlade Izraela sledeće godine, za kada su zakazani vanredni parlamentarni izbori. "Pregovori sa Palestinom i Sirijom ne mogu da napreduju tokom izbornog perioda u Izraelu i SAD", kaže ministar unutrašnjih poslova Meri Šiitrit, član stranke Kadima, odlazećeg premijera Ehuda Olmerta. "U trenutnoj političkoj situaciji, tranziciona vlada i parlament ne mogu da ratifikuju nijedan sporazum. Nema progresa, Sirijci i Palestinci to razumeju", objašnjava Šiitrit u radijskoj emisiji sa nacionalnom frekvencijom. Izbori u Izraelu najavljeni su za sledeću godinu nakon neuspeha formiranja koalicije između partije centra Kadima i ortodoksne Šamas partije, pošto je Olmerta podneo ostavku zbog optužbi za korupciju. Mirovni pregovori sa Palestinom formalno su počeli 2007. na konferenciji pod američkim pokroviteljstvom sa ciljem da se višedecenijsko neprijateljstvo okonča do kraja ove godine, ali je vidljiv rezultat izostao. U međuvremenu, Izrael se sprema za izbornu sezonu, a prema rečima zvaničnika Kadimena taj datum bi mogao da bude 3. februar 2009. godine.


Prvi put u Beogradu: Priče o ratovima iz ugla dece - Zoomer\nPrvi put u Beogradu: Priče o ratovima iz ugla dece\nU ponedeljak, 28. marta u 19h biće održano otvaranje izložbe „Muzeja ratnog djetinjstva”, prvog svetskog muzeja iz Sarajeva koji se bavi isključivo pričama o ratu iz perspektive deteta.\nIzložbu ćete moći da pogledate u Endžio Habu, Dobračina 4, svakog dana do 10. aprila od 12h do 20h.\nPriče dece iz kolekcije ovog jedinstvenog i višestruko nagrađivanog Muzeja biće predstavljene prvi put beogradskoj javnosti u saradnji sa Inicijativom mladih za ljudska prava Srbija.\nIzložba je posvećena svoj deci čije je detinjstvo obeležio rat. Na izložbi će biti predstavljen deo muzejske kolekcije koji uključuje priče iz Bosne i Hercegovine, Srbije, Hrvatske, Kosova, kao i priče dece iz Sirije, Avganistana, Iraka, koja borave u kampovima u BiH i Srbiji, te priče iz Ukrajine koje je Muzej prikupio u okviru istraživačkih aktivnosti. U Beogradu će po prvi put biti predstavljeni predmeti i kratke video priče koje govore o iskustvima dece tokom bombardovanja 1999.godine.\n„Ovom prilikom pozivamo i sve ljude čije detinjstvo su obeležili ratovi devedesetih ili neki drugi ratovi, a imaju živa sećanja ili uspomene, da donesu i doniraju muzejskoj kolekciji sopstvene eksponate/predmete i podele svoju priču koja ih asocira na taj period života. Donirani eksponati i priče postaće deo stalne kolekcije bosanskohercegovačkog Muzeja ratnog djetinjstva koji istražuje i izlaže širom sveta”, navode organizatori u saopštenju.\nMuzej ratnog djetinjstva kontinuirano radi na dokumentaciji iskustva odrastanja obeleženog ratom, pa njegova kolekcija danas sadrži više od 5.000 eksponata i preko 300 sati snimljenih svedočenja iz 15 različitih ratova. U Beogradu će povodom otvaranja boraviti osnivač i direktor Muzeja ratnog djetinjstva Jasminko Halilović i direktorka kancelarije Muzeja u Ukrajini dr Julija Skubitska (Iuliia Skubytska). Izložba će biti dostupna i na engleskom jeziku, a posetioci sa decom će na raspolaganju imati posebne interaktivne vodiče prilagođene deci.\nPrethodni članakĐERIĆ: Politika je proces donošenja odluka\nSledeći članakStudenti: Albanski jezik ima perspektivu


pink.rs | Dodik: Za zločine nad Srbima važe druga pravila\n- Naša sveta dužnost jeste da gajimo sećanje na nevino stradale u Sijekovcu i njihovim porodicama pomognemo koliko možemo - rekao je Dodik.\n- Naša je obaveza da ne gubimo sećanje i da svake godine obeležavamo ovo veliko stradanje. To će biti i jasna poruka za one koji su zločin počinili - rekao je on.\nUkazuje da za njih očigledno postoje neka druga pravila, jer ne postoji kazna za zločince, a kamoli za ulazak jedinica iz Hrvatske. Dodik je naglasio da zločinci moraju da odgovaraju za sve što su počinili nad srpskim narodom, ali da se nažalost do sada to nije dogodilo i da su sudovi očigledno formirani samo za Srbe, jer uprkos brojnim dokazima, ne odgovaraju oni koji su počinili zločine nad našim narodom.\nPrema njegovim rečima, ljudi u Sijekovcu ubijani su samo zato što pripadaju srpskom narodu. Podsetio je da su zločini i genocid nad srpskim narodom počinjeni i u Drugom svetskom ratu u Jasenovcu, Jadovnu, Brodu na Drini, Hercegovini, Šušnjarima i ostalim stratištima.\n- I u posljednjem ratu stradali smo u Sarajevu, Tuzli, Sijekovcu, nisu dozvolili kiseonik za bebe u Banjaluci. Počinjena je i agresija NATO nad srpskim narodom, što ne smemo zaboraviti i sigurno je da dok se ja pitam BiH neće postati član ovog saveza - naglasio je Dodik.\nOn je ponovio da su države srpskog naroda Republika Srpska i Srbija, da BiH ne daje nikakvu sigurnost, da je ona eksperiment međunarodnog faktora koji je ignorisao srpsko nacionalno pitanje.\nPrema njegovim rečima, srpski narod mora da se okupiti oko Republike Srpske.


ITkonekt – pronađi posao u IT-ju iz fotelje\nPR 16.03.2016 11:31\nNajbolje IT kompanije, organizacije, startupovi i gejming kompanije iz regiona, okupit će se na online ITkonektu (online.it-konekt.com), koji se održava od 31.marta do 2. aprila. Ovo je prvi regionalni sajam zapošljavanja, specijaliziran isključivo za IT industriju.\nPrijave su već počele, a svi zainteresovani se mogu besplatno registrovati na online.it-konekt i tako osigurati svoje mesto na najvećem online IT događaju u regionu.\nNa ovoj posebno prilagođenoj platformi, održavat će se i online konferencije. Tokom događaja, uživo će se uključivati IT stručnjaci iz najvećih kompanija u svijetu. Tako će posjetioci na jednom mjestu moći da čuju šta kažu stručnjaci iz Amerike, Irske, ali i korisna predavanjastručnjaka sa regionalne IT scene.\n- Online ITkonekt se održava na posebno prilagođenoj virtuelnoj platformi. Sve je podeljeno na četiri virtuelna sprata. Na Job flooru će posetioci moći da naprave virtuelnu turu kroz najbolje IT kompanije u regionu i vide koje nove poslove oni nude. Na EDU flooru će moći da se upoznaju sa programima edukativnih ustanova i IT organizacija,na Gaming flooru da isprobaju nove igrice i da se dobro zabave, a na Startup flooru da vide neke nove ideje i projekte u IT-ju. Posebno je zanimljivo to što će moći da prate online konferenciju i predavanja IT stručnjaka iz cijelog svijeta – kaže Jasmin Begić, predtsvnik za ITkonekt u BiH\n- IT sektor je jedna od najbrže rastućih grana bh. ekonomije. U posljednjih 5 godina ostvario je rast od 72%. Broj zaposlenih u ovome sektoru u BiH porastao je za više od dve trećine u proteklih 6 godina. Na evidencijama službi za zapošljavanje, nećete naći nezaposlene IT stručnjake i zato je ovo oblast koja nudi veliki broj radnih mesta i odlične uslove za rad. Sa druge strane sve IT kompanije u regionu imaju potrebu pronalaska kvalitetnog kadra. Cilj ITkonekta je da uveže poslodavce, sa kadrovima koji su im neophodni.\nGoogle još prije dvije godine najavio da će imati opciju o upozorenju na zemljotres\nKoliko se puta svakog dana vaši podaci dijele dok koristite Internet\nUskoro ćete ih moći napustiti WhatsApp grupe bez notifikacije ostalima\nGoogle Play Store uklanja gotovo 900.000 zapostavljenih aplikacija\nNetflix radi na lajvstriming funkciji\nEU počinje primjenu pravila za tehnološke gigante u proljeće 2023. godine\nWhatsApp donosi novo ažuriranje za grupe\nInstagram ove sedmice počinje da testira NFT


Nastavljeni sukobi, SB UN raspravlja o Idlibu - Sputnjik Srbija\n13:01 28 Oktobar 2020\n21:55 28.02.2020 (osveženo 22:44 28.02.2020) Preuzmite kraći link\nSirijska vojska pokrenula je večeras novi artiljerijski napad u Idlibu u kojem je poginuo jedan turski vojnik. Situacija u ovoj sirijskoj provinciji naći će se na dnevnom redu Saveta bezbednosti UN.\nPodsetimo, u vazdušnim napadima sirijskih snaga sinoć u Idlibu ubijena su 33 turska vojnika. Nakon toga, Turska je uzvratila napadima na sirijske položaje.\nTurska je pozvala međunarodnu zajednicu i učesnike astanskog procesa da preuzmu odgovornost kako bi se zaustavio „zločin protiv čovečnosti koji vrši sirijski režim“.\n„Naša delatnost u Siriji se nastavlja, sve dok ne polomimo ruke onima koji posežu za našom zastavom“, navodi se u dokumentu koji je objavljen na kraju sednice Saveta bezbednosti.ž\nRusija: Turska vojska nije trebalo da tu bude\nMinistarstvo odbrane Rusije saopštilo je da pripadnici turske vojske, koji su se sinoć našli pod udarom sirijskih snaga, nije trebalo uopšte da se nalazi na toj lokaciji.\nKako se navodi, čim je utvrđeno da se na mestu gde su sirijske snage izvršile napad nalazili pripadnivi turske vojske, Rusija je kontaktirala zvanični Damask kako bi se što pre obustavila vojna akcija.\nTakođe je saopšteno i da je ubrzo zatim Rusija organizovala bezbednu evakuaciju turskih vojnika na teritoriju Turske.\nStalni predstavnici Estonije, Belgije, Nemačke i Francuske pri Savetu bezbednosti UN osudili su napad na turske snage u sirijskom Idlibu, navodi se u zajedničkom saopštenju tih zemalja i Poljske.\n„Vojna eskalacija u Idlibu treba da se zaustavi, i to odmah. Odlučno osuđujemo sinoćnji napad na turske snage, koje se nalaze u Idlibu, i potvrđujemo našu solidarnost s Turskom“, ističe se.\nGeneralni sekretar UN-a Antonio Gutereš izjavio je da je eskalacija situacije u sirijskom Idlibu jedan od događaja, koji je izazvao najveću zabrinutost za sve vreme rata u Siriji.\n„U ovom trenutku, a posle telefonskog razgovora dvojice lidera, radi se na mogućnosti da se sastanak na najvišem novu održi 5. ili 6. marta, tj. sledeće nedelje“, rekao je Peskov.\nŠef diplomatije EU Žozef Borel razgovarao je s ministrom spoljnih poslova Turske Mevlutom Čavušogluom o poslednjoj eskalaciji u Siriji, navodi se u Borelovom saopštenju na Tviteru.\n„Razgovarao sam s ministrom spoljnih poslova Turske Mevlutom Čavušogluom. Deeskalacija (u Siriji) ostaje ključni faktor za efikasno rešavanje problema na terenu. Ljudska stradanja i gubitak života treba da se zaustave. Dobili smo potvrdu da Turska ostaje privržena zajedničkim sporazumima EU i Turske“, ističe se.\nPopularne društvene mreže Fejsbuk, Tviter, Instagram i Jutjub ponovo su dostupne korisnicima u Turskoj, prenosi dopisnik Sputnjika.\nProblemi sa pristupom društvenih mrežama pojavile su se nakon prvih informacija da je na desetine turskih vojnika poginulo tokom vazdušnih napada u sirijskom Idlibu. Ranije su turske vlasti blokirale pristup društvenim mrežama nakon velikih terorističkih napada i tokom državnog udara u julu 2016. godine.\nVelika Britanija zatražila je da danas bude održana vanredna sednica Saveta bezbednosti UN u vezi sa situacijom u Idlibu u Siriji.\n„Tražili smo vanrednu sednicu SB UN u vezi s najnovijim događajima u Idlibu“, rekao je neimenovavi diplomatski zvaničnik.\nSednica će najverovatnije biti održana u 16 sati po lokalnom vremenu.\nNačelnik Generalštaba Oružanih snaga Rusije, general armije Valerij Gerasimov razgovarao je telefonom s predsednikom Komiteta načelnika štabova Oružanih snaga SAD, generalom Markom Milijem o situaciji u Siriji, prenosi Ministarstvo odbrane Rusije.\n„Strane su razmenile mišljenja o situaciji u Siriji i drugim pitanjima, koja su od obostranog interesa“, navodi se u saopštenju.\nVojni načelnici su prethodni put razgovarali 18. decembra 2019. godine.\nTurski predsednik Redžep Tajip Erdogan najavio je da će danas održati telefonski razgovor sa američkim predsednikom Donaldom Trampom, nemačkom kanecarkom Angelom Merkel, francuskim predsednikom Emanuelom Makronom i britanskim premijerom Borisom Džonsonom.\nPredmet razgovora, kako je najavljeno, biće situacija u sirijskom Idlibu.\nPortparol administracije turskog predsednika Fahretin Altun je podsetio i da je Erdogan nešto ranije razgovarao sa ruskim predsednikom Vladimirom Putinom i tom prilikom dogovoreno je da organizuju susret što je pre moguće.\nPripadnici turske vojske u Idlibu ginuli su isključivo van svojih kontrolnih punktova, izjavio je portparol Kremlja Dmitrij Peskov.\nRuski predsednik Vladimir Putin održao je hitan sasatanak Saveta bezbednosti Rusije zbog situacije u sirijskom Idlibu, izjavio je portparol Kremlja Dmitrij Peskov.\nKako je rekao, ruski predsednik je tom prilikom izrazio veliku zabrinutost zbog oštre eskalacije situacije u Idlibu izazvane od strane terorističkih grupacija koje su sve agresivnije.\nNATO razmatra mogućnost da pruži dodatnu podršku Turskoj, izjavio je generalni sekretar Alijanse Jens Stoltenberg\nNATO poziva Rusiju i Siriju da zaustave ofanzivu u Idlibu i poštuju međunarodno pravo, izjavio je Stoltenberg i istakao da NATO podržava Tursku.\nOn je nakon sastanka ambasadora NATO, koji je inicirala Turska, nakon što su 33 turska vojnika poginula u vazdušnim napadima u sirijskom Idlibu, rekao da saveznici razmatraju dodatnu podršku Turskoj.\nPredsednici Rusije i Turske Vladimir Putin i Redžep Tajip Erdogan su se saglasili da je neophodno usvojiti dodatne mere kako bi se situacija na severozapadu Sirije normalizovala.\nS tim u vezi Putin i Erdogan su se dogovorili i da se dodatno aktiviraju konsultacije ruskih i turskih predstavnika, kao i da se organizuje susret zvaničnika dve zemlje na višem nivou.\nPutin Erdoganu: Borba protiv terorista u Siriji je prioritet\nPredsednik Rusije Vladimir Putin je tokom telefonskog razgovora sa svojim turskim kolegom Redžepom Tajipom Erdoganom ocenio da je borba protiv terorističkih grupacija u Siriji prioritet, saopšteno je iz Kremlja.\nZvanična Moskva izrazila saučešće Ankari zbog pogibije turskih vojnika u Idlibu\nLavrov upozorio Zapad: Ne ponavljajte grešku sa teroristima\nLavrov: Ne možemo da zabranimo Siriji da se bori protiv terorista u Idlibu\nMinistar odbrane Turske: Napadnuto 200 ciljeva, ubijeno 309 vojnika\nKako je precizirao, uništeno je pet sirijskih helikoptera i 23 tenka.\n„Nakon izdajničkog napada na turske snage naši avioni i dronovi su izvršili napad na preko 200 ciljeva, a tom prilikom likvidirano je i 309 sirijskih vojnika“, istakao je on.\nPojačano obezbeđenje ruske ambasade u Ankari\nTurske vlasti pojačale su obezbeđenje ruske ambasade u Ankari nakon što su mediji objavili da je u Idlibu stradalo 33 turska vojnika.\nKako se precizira, u blizini ambasade trenutno patrolira nekoliko policijskih automobila, a škola pri ambasadi je zatvorena iz bezbednosnih razloga.\nAtaše za medije Irina Kasimova pojasnila je da ambasadu Rusije u Ankari trenutno obezbeđuju pripadnici turskih specijalnih snaga.\nBorel: Napetosti u Idlibu mogu eskalirati u međunarodni sukob\nNapetosti u sirijskom regionu Idlib mogle bi da eskaliraju u veliki međunarodni sukob, izjavio je najviši diplomata Evropske unije Žozep Borel dodajući da će blok razmotriti sve potrebne mere zaštite svojih bezbednosnih interesa.\nPrema njegovim rečima, eskalacija u Idlibu mora hitno prestati, jer to takođe izaziva nepodnošljive humanitarne patnje i dovodi u opasnost civile, napisao je na svom Tviter nalogu šef spoljne politike EU.\n„EU poziva sve strane na brzu deeskalaciju i žali zbog svih izgubljenih života. EU će razmotriti sve neophodne mere radi zaštite svojih bezbednosnih interesa. U kontaktu smo sa svim relevantnim akterima“, izjavio je Borel.\nAnkara sama kriva zbog smrti turskih vojnika\nOdgovornost za smrt turskih vojnika u Idlibu leži na Ministarstvu odbrane Turske koje nije uspelo u doglednom vremenu da razdvoji teroriste od proturskih militantskih grupacija, izjavio je politički analitičar Igor Korotčenko.\nOn je podsetio da se na teritoriji Idliba nalazi oko 20.000 radikalnih islamista i terorista, a svega 2.500 proturskih boraca.\n„Turska provocira, preko 1.000 specijalaca se nalazi na teritoriji Sirije. Naravno da će doći do žrtava“, konstatovao je Koročenko.\nTurska objavila snimak napada na sirijske položaje u Idlibu\nMoskva upozorava: U Idlibu preti sukob Turske i Rusije\nNeprimerena aktivnost Turske u Siriji vodi ka izbijanju veoma ozbiljnog i opasnog konflikta ruskih i turskih i ruskih snaga, što je krajnje nepoželjno, izjavio je zamenik šefa komiteta za odbranu Saveta federacije Rusije Vladimir Džabarov.\nOn je podsetio na incident sa obaranjem ruskog aviona Su-24 u novembru 2015. godine od strane Turske, ali da je saradnja Moskve i Ankare uspešno obnovljena zahvaljujući dorboj volji rukovodstva i jedne i druge zemlje.\n„Nadam se da Turska neće ponoviti tu grešku kada je reč o odnosima sa Rusijom“, dodao je on.\nTo se dešava nakon što su juče u vazdušnim napadima sirijske vojske u Idlibu poginuli turskui vojnici.\nNa zahtev Turske: NATO danas o situaciji u Siriji\nAmbasadori NATO sastaće se danas na zahtev Turske, nakon što su 33 turska vojnika poginula u vazdušnim napadima u sirijskom Idlibu, najavio je danas generalni sekretar NATO Jens Stoltenberg.\nSAD zabrinute zbog napada na tursku vojsku u Idlibu\n„Podržavamo našeg saveznika iz NATO-a i pozivamo na hitnu obustavu vatre i prekid ofanzive sirijskog režima i Rusije, koje podržavaju i iranske snage“, navodi se u saopštenju.\nSAD: Nadamo se da će Turska odustati od S-400 nakon incidenta u Idlibu\nAmerika se nada da će Turska odustati od kupovine ruskih protivvazduhoplovnih raketnih sistema S-400 zbog razvoja situacije u Siriji, izjavila je stalna predstavnica SAD pri NATO-u Kej Bejli Hatčinson.\nRusija urgirala da se obustavi napad na tursku vojsku\nMinistarstvo odbrane Rusije saopštilo je da je kontaktiralo zvanični Damask da se obustavi napad u Idlibu čim je utvrđeno da se na mestu gde su sirijske snage izvršile napad nalazili pripadnici turske vojske.\nKako se dodaje, ubrzo zatim je organizovana i bezbedna evakuacija turskih vojnika na teritoriju Turske.\nRusija: Turska vojska nije trebalo da bude na lokaciji napada sirijskih snaga\nMinistarstvo odbrane Rusije saopštilo je da pripadnici turske vojske, koji su se sinoć našli pod udarom sirijskih snaga, nije trebalo uopšte da se nalaze na toj lokaciji.\nKako se navodi, turska vojska stradala je jer su se nalazili u blizini Behuna, gde je izvršen napad sirijskih snaga na položaje terorista.\nTurska: Sirijska vojska - neprijateljska meta\n„Turska od sada smatra sirijsku vojsku „neprijatljskim metama““, rekao je portparol Erdoganove Partije pravde i razvoja Omer Čelik listu „Sabah“.\nU Turskoj blokirane društvene mreže\nKako javlja dopisnik Sputnjika, u Turskoj su blokirane društvene mreže Fejsbuk, Tviter, Istagram i Jutjub nakon vesti da je u Siriji poginulo više desetina turskih vojnika.\nRaste broj mrtvih u vazdušnom napadu sirijske avijacije\nZvanične vlasti turske pogranične provincije Hataj su saopštile da je broj poginulih u vazdušnom napadu sirijske avijacije na turski konvoj dostigao 29.\nTelevizija NTV javlja da je zvanični predstavnik predsednika Turske Ibrahim Kalin razgovarao sa pomoćnikom predsedniak SAD za nacionalnu bezbednost Robertom O Brajanom. Nisu saopšteni detalji razgovora.\nTurska vojska izvodi kopnene i vazdušne udare na pozicije sirijskih snaga


Nemački sud odlučuje o stabilizacionom mehanizmu EU › Made-in-Germany.rs\nVrhovni sud Nemačke doneće u utorak konačnu presudu o legalnosti Evropskog stabilizacionog mehanizma (ESM) za pomoć zemljama članicama u ekonomskoj krizi.\nOd Ustavnog suda Nemačke, evroskeptici su tokom čitave dužničke krize eurozone, tražili da odbaci novo oruđe borbe protiv ekonomske krize, uz tvrdnje da ESM nije u skladu sa nemačkim Ustavom, prenela je agencija „Frans pres“.\nESM je formiran radi spasavanja posrnulih članica eurozone i njihovih banaka od bankrota, uz maksimalni kapacitet pozajmljivanja od 500 milijardi eura, koje garantuju zemlje članice. Udeo Nemačke u tim garancijama iznosi 190 milijardi eura, što je veće izdvajanje od bilo koje druge članice.\nDobre reakcije širom Evrope izazvala je prvobitna presuda iz septembra 2012. godine, kada su nemačke sudije poručile da ne postoji prepreka da Nemačka uzme učešće u ESM mehanizmu.\nOd MiG na 17/03/2014 / Investicije / Ostavite komentar


Nemačka priznala interseks osobe zakonom - Geten\nNemačka priznala interseks osobe zakonom\nInterseks osobe u Nemačkoj od sada mogu zakonski da se odrede kao interseks prema novom zakonu koji je usvojen decembra 2018.\nOsobe koje se ne uklapaju u biološke definicije muškog i ženskog od sada će moći da odaberu kategoriju „drugo“ u zvaničnim dokumentima.\nOnima koji se odluče za ovu opciju biće potrebna potvrda od lekara kako bi bili registrovani.\nInterseks osobe se rađaju s muškim i ženskim polnim karakteristikama koje mogu biti primetne po rođenju ili tek kasnije u životu.\nI druge zemlje su usvojile zakone poslednjih godina kako bi omogućile priznavanje interseks osoba.\nUstavni sud Austrije doneo je sličnu odluku juna meseca, dok su Australija, Novi Zeland, Malta, Indija i Kanada usvojile mere kojima se ispravlja položaj interseks osoba i uvažavaju njihova ljudska prava.\nPrema podacima Ujedinjenih nacija oko 1,7 procenata svetske populacije rađa se s interseks crtama – slično broju riđokosih osoba.\nInterseks stanja se razlikuju od seksualne orijentacije osobe i njenog rodnog identiteta, mada su s rodnim identitetom usko uvezana.\nMnoge interseks osobe suočene su sa stigmom i diskriminacijom pred zakonom, i primorane na kozmetičke operacije zbog interseks stanja.\nNemačka je prethodno omogućila interseks osobama da se ne određuju u dokumentima kao muškarci ili žene 2013. godine.\nMeđutim, vrhovni sud ove zemlje doneo je presudu da je čin oduzimanja roda diskriminacija, nakon što je osoba koja je registrovana kao žena uradila test hromozoma koji je potvrdio da nije ni muškog ni ženskog roda.\nNemački parlament usvojio je izmenu zakona prošlog meseca i doneo odluku da na snagu stupa 1. januara 2019. godine.\nViše o interseks stanjima i aktivizmu za unapređenjepoložaja i prava interseks osoba na našem sajtu, sekcija interseks.


400 miliona za unapređenje energetske efikasnosti - Ozon Media\nSremska Mitrovica – Fond za energetsku efikasnost počinje sa radom 01. januara 2014. godine, najavljeno je iz Ministarstva energetike, razvoja i zaštite životne sredine.\nU budžetu za 2014. godinu biće izdvojeno 400 miliona dinara za Fond za unapređenje energetske efikasnosti, što je dvostruko manje nego što je resorno Ministarstvo očekivalo, izjavila je pre nekoliko dana ministar energetike, razvoja i zaštite životne sredine, prof. dr Zorana Mihajlović.\nMihajlović, koje je prošlog utorka otvorila konferenciju “Biznis energetske efikasnosti u Srbiji – BEES 2013“, rekla je da se nadala da će taj fond u narednoj godini iz budžeta dobiti 900 miliona dinara i najavila razgovore sa donatorima kako bi se obezbedila dodatna sredstva.\nVažno je, međutim, da će Fond za energetsku efikasnost početi da funkcioniše kako je i planirano, 1. januara 2014. godine, napomenula je ona.\nZorana Mihajlović je najavila da će pravilnik za projavljivanje za ova sredstva biće objavljen u narednih sedam do 10 dana, kako bi svi zainteresovani mogli da konkurišu za novac namenjen poboljšanju energetske efikasnosti.\nSrbija se trenutno nalazi na začelju evropske liste po racionalnoj upotrebi energije a formiranje Fonda treba da omogući finansiranje i realizaciju projekata iz oblasti energetske efikasnosti pod povoljnim uslovima.\nMihajlović je dodala da Ministarstvo počinje razgovore sa poslovnim bankama o dugoročnim i subvencionisanom kreditima namenjenim, pre svega, unapređenju energetske efikasnosti u domaćinstvima. Procena Ministarstva je da će se računi za električnu energiju u domaćinstivima, zahvaljujući radu fonda, smanjiti za 30 do 35 odsto.\nPodsećajući da je u martu usvojen o Zakon o efikasnom korišćenju energije i da je pri kraju izrada podzakonskih akata u ovoj oblasti, Zorana Mihajlović je rekla i da je cilj Srbije je da se potrošnja energije smanji za devet odsto do 2020.\nPrema njenim rečima, kritična tačka u podizanju energetske efikasnosti je komunikacija i koordinacija sa lokalnim samoupravama.\nMinistarstvo sa opštinama i gradovima razgovara o podsticanju investicija po modelu javno-privatnog partnerstva, posebno kad je u pitanju razvoj kogenerativnih postrojenja, kojima se podiže stepen energetske efikasnosti u toplanama, rekla je Mihajlović.\npreuzeto sa www.merz.gov.rs\nNova procedura za besplatan prolazak autoputevima\nUobičajena noć za lekare Hitne pomoći


Bez odgađanja formirati novi saziv Savjeta ministara\nPredsjednik Republike Srpske Željka Cvijanović i novoimenovani šef Delegacije EU u BiH Johan Zatler konstatovali su danas u Banjaluci da je neophodno bez odgađanja formirati novi saziv Savjeta ministara, kao i vlast na nivou Federacije BiH, što je preduslov efikasnog sprovođenja reformskih procesa, kao i napretka na evropskom putu.\nCvijanovićeva i Zatler su istakli da bi time bilo obezbijeđeno harmonizovano i usaglašeno djelovanje svih nadležnih institucija u BiH, saopšteno je iz kabineta predsjednika Republike Srpske.\nPredsjednik Srpske je izrazila čvrstu opredijeljenost institucija Srpske ka evropskim integracijama, te naglasila da se ovaj proces mora nastaviti u skladu sa principima i pravilima usaglašenog mehanizma koordinacije, kao i sa punim uvažavanjem ustavnih nadležnosti svih nivoa vlasti u BiH.\nOna je poželjela dobrodošlicu i uspješan boravak u BiH novom šefu Delegacije EU, te izrazila nadu da će dosadašnja dobra saradnja institucija Srpske i Delegacije EU u BiH biti nastavljena i u narednom periodu, navodi se u saopštenju.\nCvijanovićeva je informisala sagovornika o političkoj i ekonomskoj situaciji u Republici Srpskoj i BiH, kao i o trenutnoj stagnaciji u procesu evropskih integracija koja je uzrokovana činjenicom da ni godinu dana nakon održanih izbora nije konstituisana vlast na svim nivoima u BiH.


Ukidanjem vanrednog stanja i smirivanjem epidemije korona virusa život je počeo polako da se vraća u normalu, a sa tim su pokrenuta pitanja otvaranja granica i ponovne cirkulacije ljudi među državama.\nSrbija, kao ni većina drugih zemalja, još nije otvorila granice, a ono što je za sada poznato to je da se od 1. juna u potpunosti otvoraju granice ka četiri susedne zemlje - Bosni i Hercegovini, Albaniji, Crnoj Gori i Severnoj Makedoniji.\nCena testa kod nas još nije poznata, a uglavnom se spominje iznos od oko 6.000 dinara, na šta još treba dodati i "troškove usluge". Iako se pojavila vest da bi testiranje za sve naše građane moglo da bude besplatno, ispostavilo se da to nije tačna informacija.\n- Neće biti besplatnog testiranja, to nije ni za očekivati u ovoj situaciji - izjavio je epidemiolog Predrag Kon.\n- Da li će ta cena ostati... Na to ide niz dodatnih poslova, pa koliko košta sama usluga, očekuje se da će biti uvećano za taj iznos. Cenu će da formiraju nadležni, a zavisi i od samih laboratorija koje imaju svoje cenovnike. Ima 12 laboratorija gde može da se radi PCR, pitanje da li će sve da se prijave. Svi privatnici koji hoće da rade, mi nemamo privatne laboratorije sa takvim potencijalom, ako bi se i pojavile, morale bi da prođu validaciju i da se prijave i registruju da mogu to da rade - rekao je dr Kon za N1.\nKada je reč o stranim državljanima koji žele da uđu u Srbiju, za to postoje dva uslova - negativan PCR test na virus korona ne stariji od 72 sata i potvrdu koju izdaje komisija koju čine predstavnici Ministarstva zdravlja, Ministarstva građevinarstva, saobraćaja i infrastrukture, Ministarstva spoljnih poslova i Ministarstva unutrašnjih poslova.\nDnevno u proteklih sedam dana, inače, Horgoš pređe između 200 i 300 ljudi, koji dolaze uglavnom iz inostranstva gde su na privremenom radu, piše "RTS". Ispred graničnog prelaza Horgoš juče ujutru bilo je tridesetak naših automobila.\n- Za sve naše državljane, ukoliko putuju u zemlju koja zahteva testiranje, njema će se omogućiti komercijalno testiranje, na lični zahtev, i u zavisnosti od zemlje u koju putuju – rekla je ranije zamenica direktora Insituta "Batut" Darija Kisić Tepavčević.\nTo je isti taj test koji će koštati 6.000 dinara. Podsetimo i na ono što smo naveli gore - da će za studente i maloletne građane Srbije testiranje na koronu biti besplatno, kada žele da putuju u inostranstvo ili izađu iz samoizolacije.\nMeđutim, kada će granice u Evropi biti tačno otvrene još se na zna, mada postoje najave, i uglavnom se pominje 15. jun (uz obaveznu ogradu "ako epidemiološka situacija to dozvoli),a Evropska komisija (EK) preporučila je pre dva dana otvaranje granica unutar Evropske unije (EU), ali u dve faze, kao deo paketa mera za povratak turizma i putovanja u toku letnjeg perioda. Brisel je takođe spreman da u ove mere uključi i države Zapadnog Balkana. Međutim, nikavi datumi se još ne spominju.\n"Komisija je takođe spremna da blisko poveže Zapadni Balkan u primeni zajedničke mape puta o ukidanju restriktivnih mera zbog COVID-19, a u skladu sa prethodnim odlukama o podršci Zapadnom Balkanu u borbi protiv COVID-19 i u oporavku nakon pandemije", saopšteno je iz EK pre dva dana.\nO odlasku na letovanjju u inostrastvo, odnsno o konkretnim datumima kada će to biti moguće još je rano govoriti. Ali, mnoge zemlje već su izašle sa mogućom cenom testa na koronu, odnosno svojevrsnim "zdravstvenim pasošem" koji bi mogao da bude obavezan.\nPrema prvim informacijama, tako, testovi će u Bosni i Hercegovini koštati 100 evra, u Sloveniji ne više od 20 evra, dok su Crnogorci najavili "minimalnu cenu". Sa druge strane nešto više cene prema najavama imaće Hrvatska i Nemačka, gde će za testiranje najverovatnije biti potrebno izvodjiti 200 evra. Što se Grčke tiče, tu se spominju razne varijante - od toga da ga možda neće ni biti, pa do 130 ili čak 200 evra.\nMeđutim, što se tiče samih "korona pasoša", Evropska komisija nije dala nikave preporuke.\nU Evropskoj komisiji kažu da testovi na COVID-19 i "korona pasoši" nisu pouzdan način da se dokaže nepostojanje infekcije na virus COVID-19 i da zbog toga nisu deo preporuka Brisela za obnovu slobode kretanja i prekogranična putovanja građana.\n- Stručnjaci u zdravstvu kažu da ne postoji dokaz koji bi na bezbedan način potvrdio da li su ljudi zaraženi ili nisu, odnosno da li su se eventualno zarazili nakon testiranja. Zato testovi nisu deo naših peporuka- rekla je Vestager.\n"Svetska zdravstvena organizacija i Evropski centar za prevenciju i kontrolu bolesti ne preporučuju dokumeta o imunitetu na COVID19", objašnjavaju u Komisiji.\nUmesto testova i "korona pasša" u EK naglašavanju da je bitno sprovoditi mere kontrole epidemiološke situacije, stanja zdravstvenih sistema, povećati kapacitete testiranja i praćenja i kao najvažnje - pridržavati se fizičke distanece i higijenskih mera.\nI na kraju, ono što treba svima da nam bude jasno, to je da "ovo leto neće biti normalno", kako je to i sama zaključila potpredsednica Evropske komisije Margaret Vestager:\n- Neće ovo biti normalno leto, ali ako svi uredimo svoj deo posla nećemo ni morati da ostenemo kod kuća i da propustimo leto".


Grenel: U pregovorima mora da bude iznenađenja, nastavićemo pritisak - Kosovo Online\nGrenel: U pregovorima mora da bude iznenađenja, nastavićemo pritisak\n4. Septembar 2020. • 12:45\nSpecijalni izaslanik Bele kuće za pregovore između Beograda i Prištine Ričard Grenel izjavio je, povodom "iznenađenja" koja su se našla na pregovaračkom stolu u Vašingtonu, da nema pregovora bez iznenađenja, jer ona, kaže, vrše pritisak na obe strane da učine što više, prenosi Tanjug.\nGrenel je u intervjuu za "Njuzmaks" potvrdio da je Bela kuća predstavila "neka iznenađenja", ali smatra da nijedna od strana nije bila toliko iznenađena.\n"Nekada se pretvaraju pred medijima da je to veće iznenađenje nego što jeste. Obe strane su obaveštene i mislim da jesmo ostvarili napredak i nadam se rešenju", rekao je Grenel.\nOn ističe da se runda razgovora u Vašingtonu vodila o ekonomskoj normalizaciji, jer su, kako kaže, "Srbija i Kosovo dve države" u kojima je politička borba ograničila ekonomski napredak.\nGrenel navodi da ono što Bela kuća pokušava jeste da dve strane fokusira na ekonomiju i saradnju u regionu, kako bi mladi imali bolje karijere i kako bi postojala nada da ostanu, žive i rade u regionu.\n"Ono što pokušavamo je da pokrenemo politički proces tako što ćemo da se koncentrišemo isključivo na ekonomiju i stvaranje poslova", rekao je Grenel.\nUpitan da li ima sličnosti između rešavanja problema između Beograda i Prištine, kao između Izraela i UAE, Grenel kaže da je svaka država potpuno drugačija i da ima jedinstveni set okolonosti.\nNaglašava da nije siguran da li može da poistoveti odnose Kosova i Srbije sa bilo kojim drugim problemom.\nDodaje da su odnosi između Beograda i Prištine dugotrajan problem, ali da ima napretka, navodeći da su prošle godine napravljena tri istorijska dogovora - o prvom letu između Beograda i Prištine i železničkom i drumskom saobraćaju.\n"Mislim da samo napravili napredak, imamo još dosta posla, sastaćemo se i danas da probamo da nastavimo da pritiskamo. Ja sam neko ko želi da nastavi da pokušava i neću prihvatati "ne" kao odgovor", istakao je Grenel\nInsistiraće, kaže, da obe strane odbacuju politički deo i koncentrišu se na stvaranje poslova.\nGrenel navodi da je to bila i ideja predsednika SAD Donalda Trampa.\n"Predsednik je video politički konflikt i postavio je pravo pitanje: Kakvo je ekonomsko stanje? Kada smo saznali da je ekonomija u zastoju, kao i politika, predsednik je rekao - hajde da probamo nešto drugačije, hajde da se fokusiramo na ekonomiju‘", rekao je Grenel.\nOn dodaje da će Bela kuća na taj način želi da promeni dinamiku u dijalogu između Beograda i Prištine, a onda, možda, i "političku računicu" za obe strane.\nNavodi da je optimističan kada je reč o postizanju dogovora i ističe da građani Srbije i Kosova, zaslužuju da imaju dinamičnu ekonomiju, a da se tome naročito raduju privrednici.\nGrenel ukazuje da će to mnogo značiti i američkim kompanijama i industrijama, koje trenutno oklevaju da se šire u ovom regionu.\nRičard Grenel pregovori Vašington Donald Tramp Srbija Kosovo\nGrenel: Bio je produktivan dan, gajim nadu\nSpecijalni izaslanik predsednika SAD za pregovore Beograda i Prištine Ričard Grenel napisao je na Tviteru da je četvrtak bio produktivan dan i da gaji nadu.\nRičard Grenel demantuje medije\nVučić iz Vašingtona: Ekonomski dogovor - da, predaja - ne\nČeku: Kosovo i Srbija ne bi trebalo da se tretiraju kao jednaki na sastanku u Vašingtonu\nMustafa: Hoti ima hrabrosti da se bori protiv korupcije\nU saobraćajnoj nezgodi u Podujevu povređeno sedam osoba\nJakupi: Tramp ne zna gde je Kosovo\nMurati ukazuje na „jedino rešenje“ za probleme između Kosova i Srbije\nRistić: Albanci više neće atakovati na srpske crkve, već ulagati napore da ih prisvoje\nLajmet - 27.10.2020.\nVesti - 27.10.2020.\nČedomir Vuksanović: Nemamo zaštitu, maltretiraju nas i na Svetu Petku, ali ostajemo u Plemetini\nSrbi u Plemetini na udaru: Danićima ukraden automobil\nHaljimi: Podelom jezera Gazivode Kosovu će pripasti voda, a Srbiji hidrocentrala i teritorija\nNovi napad na Srbe kod Obilića, opljačkana porodica Vuksanović\nPetković sa šefom Misije OEBS o seriji incidenata u srpskim sredinama\nSa teritorije Kosova pucano na srpsku policiju\nPokraden trezor, zbunjena policija, niko nema informacije kako je Kadri Šalja ušao na Kosovo


Sutra u Hagu o oslobađanju\nMilutinovića, Šainovića i Ojdanića\nHAG - U Haškom sudu je za četvrtak zakazana rasprava o zahtevu bivšeg predsednika Srbije Milana Milutinovića, nekadašnjeg potpredsednika Savezne vlade Nikole Šainovića i bivšeg načelnika Generalštaba VJ Dragoljuba Ojdanića za privremeno puštanje na slobodu.\nKrajem februara je saopšteno da su njihovi branioci obavestili Tribunal da će nove dokaze u prilog najnovijeg zahteva za privremeno puštanje iz pritvora obrazložiti pred Haškim sudom ministar pravde Srbije Zoran Stojković. Zahteve za privremeno oslobađanje njih trojica su podneli pošto su iz pritvora privremeno oslobođeni Jovica Stanišić i Franko Simatović.\nPozivajući se na oslobađanje Stanišića i Simatovića, Ojdanić je 14. decembra 2004. obnovio zahtev za puštanje na slobodu. Njegova prethodna tri zahteva sudije su odbile. Milutinovićeva odbrana je drugi zahtev za oslobađanje svog klijenta podnela 17. decembra, a Šainovićevi advokati treći zahtev za svog branjenika 23. decembra. Ojdanić se dobrovoljno predao 25. aprila 2002, Šainović 2. maja iste godine, a Milutinović 20. januara 2003. Sva trojica izjavila su da se ne osećaju krivim.


MAĐARI: Dosta nam je migranata u Srbiji, prekinite sa ciničnim humanizmom i njihovim širenjem po teritoriji! | Vesti Dana\napril 27, 2020 februar 8, 2020 by\nPrisustvo migranata i njihovo širenje po teritoriji je stvarnost koju ne možemo prećutati niti sakriti u cinični humanizam, poručio je Ištvan Pastor, predsednik Skupštine Vojvodine i predsednik Saveza vojvođanskih Mađara prilikom današnjeg gostovanja u jutarnjem programu RTV Pannon.\nNema naznaka da će se smanjiti priliv migranata i očigledno će ovaj talas dugo trajati, a migrantska ruta na kojoj se i mi nalazimo biti aktivna, rekao je Ištvan Pastor, dodajući da nisu migranti ti koji odlučuju kuda idu.\n– Vidimo da imaju ozbiljnu logističku pomoć kako bi došli ovamo. Posledice toga vidimo na dnevnom nivou, i to na široj teritorji koja je sada zahvatila i severni Banat. Vidimo, takođe, da su se migranti zbog zime, zbog bezizlaznosti, jer mnogi više puta pokušavaju da pređu ogradu, učaurili i postaju agresivni, ne prema građanima, već prema okolini, zato provaljuju, pale vatre, ponašaju se kao da su kući i kao da su oni u pravu. Ali bezakonje se ne može pretvoriti u zakon – zaključio je šef SVM-a.\nPastor je naglasio da o ovoj situaciji na srpskoj političkoj sceni javno, otvoreno i direktno jedino SVM govori jer je reč o problemima koji se ne mogu prećutati.\n– O tome govorimo ne samo u medijima, nego i na mestima donošenja odluka, ukazujemo na probleme, tražimo rešenje, pomoć. Tako je i šef frakcije SVM-a govorio u Skupštini Srbije, tražio snažnije policijsko prisustvo i pomoć. Ne vidim ozbiljne znake, ali nadam se da će Srbija u jednom trenutku odlučnije braniti južnu granicu, da će policija biti prisutnija tamo gde ima migranata, jer vidimo da kada se pojavi policija menja se njihovo ponašanje – nastavio je Pastor.\nViše o tome koji su motivi migrantskih obračuna u Beogradu, sa građanima Srbije i međusobno možete videti u sledećem snimku:\nBEZ REFERENDUMA I DEMOKRATIJE: Hrvatska zakonom dozvolila gej parovima da udome tuđu decu!


Turska izabrala stranu: Sa Rusijom osnovala fond “težak” 900 miliona evra – Borba\nRusija i Turska će formirati zajednički investicioni fond vrijedan 900 miliona eura, izjavio je šef Ruskog fonda za direktne investicije (RDIF) Kiril Dmitrijev.\n“Danas ćemo objaviti da smo konačno oformili rusko-turski investicioni fond. Dugo smo radili na tome i bilo je dosta diskusije, a sada samo ga konačno oformili”, izjavio je Dmitrijev, a prenosi ruska agencija Tas s.\nKako kaže, riječ je o fondu koji će biti izuzetno važan za revitalizaciju rusko-turskih investicija.\nTurski predsjednik Redžep Tajip Erdogan boraviće u zvaničnoj posjeti Rusiji, tokom koje će, kako je najavio pomoćnk ruskog predsjednika Jurij Ušakov, sa predsjednikom Rusije Vladimirom Putinom razgovarati o situaciji u Siriji u kontekstu američkih planova da djelimično povuku svoje trupe iz te zemlje, kao i o isporuci ruskog vazdušnog odbrambenog sistema S-400 Turskoj, tempu izgradnje turskog gasovoda i nuklearne elektrane Akuju.\nU Ulcinju: Uhapšen zbog krijumčarenja ljudi


Juče je nastavljena promocija Talent Centra u Šoping centru "Ušće" a u saradnji sa Adria media grupom i Samsungom.\nKao i svaki dan do subote, u TC-ARENI ispred Ušća, Talent Centar organizje takmičnja za decu u demonstraciji fudbalskih veština. Posle Virtuelne lige, juče je u Ušću predstavljen još jedan program iz seta programa Talent Centra. Reč je o REJTING LIGI, kao programu koji povezuje turnire za mlađe selekcije sa prostora bivše Jugoslavije i boduje uspehe škola fudbala, učesnika tih turnira.\nPrezentovani su uspesi prve sezone, koja je povezala više od 50 turnira namenjenih deci do 12 godina starosti. Na taj način ispraćeni su uspesi više od 500 škola fudbala i oko 1500 pojedinačnih selekcija iz Srbije, Hrvatske, Slovenije, BiH, Makedonije i Crne Gore.\nU narednoj sezoni, planovi su takvi da se očekuje povezivanje više od 100 turnira i praćenje uspeha oko 1000 klubova i škola fudbala na njima. Uz to, glavni cilj je promocija saradnje, povezivanja, razmene ideja, iskustava i programa između škola fudbala, trenera i organizatora turnira.\nGost promocije bio je, Aleksandar Nedić, osnivač i vlasnik Škole fudala Olimpik kao jedne od najuspešnijih škola fudbala u Srbiji. On je predstavio rad i rezultate svoje škole i skrenuo pažnju na nekoliko značajnih tema vezanih za dečiji i omlaidnski fudbal u Srbiji.\nPosebno je istakao značaj eduikovanosti trenera koji organizuju rad sa mlađim selekcijama i njihovog svestranog uticaja na decu i paralelno s arazvojem sportske karijere treba raditi i na njihovoj edukaciji i pripremi za život.\nGovoreći u učešću na turnirima za decu, iskao je važnost izbora turnira, i naveo da škola fudbala Olimpik bira one turnire koji pored takmičarske imaju i edukativnu i zabavnu komponentu da bi deca, učesnici imali potpuni doživljaj. Nedić je govorio i o značaju saradnje trenera i škola fudbala i da Talent Centar ima važnu ulogu u tom smislu.\nJedna od stvari koja izdvaja Školu fudbala Olimpik od većine ostalih škola je veoma dobro organizovan marketing koji podrazumeva uredno ažuriranje vebsajta i kontinuiranu aktivnost na društvenim mrežama fejsbuk i instagram, što je doprinelo stvaranju dobrog imidža i prepoznatljivosti ove škole. Nedić je rekao da je to jedan od bitnih segmenata škole i da se škola trudi da prati savremene trendove i u tom smislu kako bi na svoj način promovisali bivše, sadašnje i buduće članove a istovremeno izveštavali roditelje i sve zainteresovane o aktivnostima i planovima škole.\nTalent Centar nastavlja svoju promociju i narednih dana, sve do subote. S tim u vezi, pozivamo Vas da budete naši gosti, družite se sa nama u TC-ARENI ispred Ušća i ispratite naše svakodnevne konferencije i panele u centralnom trgu Ušća.\nTC: Ko treba da čisti kopačke posle treninga, roditelj ili dete?


Šatorović: Radnicima bi trebalo osigurati slobodnu nedjelju i naknade za rad vikendom - Top Vijesti\nŠatorović: Radnicima bi trebalo osigurati slobodnu nedjelju i naknade za rad vikendom\n– Svakako da bi trebalo razmišljati o uvođenju četverodnevnog radnog tjedna. Pokazalo se na primjeru nekoliko razvijenih zemalja Zapadne Europe da takav sistem rada ima pozitivne efekte i na poslodavce i na radnike. No, realno govoreći, mislim da smo mi u Bosni i Hercegovini daleko od uvođenja takvog modela rada – kazao je predsjednik SSSBiH Selvedin Šatorović.\nPredsjednik SSSBiH je podsjetio kako je prošle godine odbijena inicijativa za donošenje Zakona o izmjenama i dopunama Zakona o radu FBiH, uključujući i izmjenu člana 46., koji definira pravo radnika na tjedni odmor.\n– Ne trebamo izgubiti iz vida i činjenicu da su neke od najrazvijenih zemalja u Europi odavno uvele takvu vrstu zabrane i da to nije imalo negativne posljedice na njihovu ekonomiju – podvukao je Šatorović.\n-Nažalost, uprave za inspekcijske poslove nemaju dovoljan kapacitet da u potpunosti zaštite radnička prava, a prije svega u pogledu prekovremenih sati. To je dodatno otežano izmjenama Zakona kojim se Federalnoj inspekciji rada oduzela nadležnost kontrole kršenja Zakona o radu na terenu – navodi Šatorović.\n-Zato jedan od naših zahtjeva (sindikata), između ostalog, ostaje i jačanje inspekcijskih organa i davanje većih ingerencija inspektorima na terenu – naveo je predsjednik SSSBiH.


IslamBosna » Ahtisari: “Ko sa Balkana želi u Evropsku uniju, mora priznati Kosovo”\nAhtisari: “Ko sa Balkana želi u Evropsku uniju, mora priznati Kosovo”\nahtsari, Kosovo, nezavisnost\nAhtisari, “otac kosovske nezavisnosti”, i bivši finski predsjednik, zadovoljan je napretkom svoje kreature skoro dvije godine pošto ju je on na papiru dao na svijet uz srpski veto i poslije mučnih pregovora.\nAhtisari “čupa za uši Španiju i Grčku” koje nisu priznale nezavisnost Kosova i smatra da je “to veoma za žaljenje i da se nada da će se taj stav promijeniti”.\n“I Srbi moraju shvatiti takvu neopozivu činjenicu jer smo u 21. vijeku i ako se neka vlada ponaša kao ona Miloševićeva u devedestim godinama, gubi pravo na vladavinu”, navodi bivši pregovarač o statusu Kosova.\nAhtisari tvrdi da je Kosovo jedinstven slučaj i dodaje da je “Milošević izbacio Albance sa posla, poslao na njih vojsku, što je izazvalo vojni otpor Albanaca i međunarodnu intervenciju”.\n“U svakom slučaju, to je jedinstven slučaj koji ne treba da brine Špance i ne predstavlja nikakav presedan”, rekao je Ahtisari, naglašivši da “se to ne može primijenjivati u drugim situacijama u svijetu”.\nAhtisari je rekao i da je Kosovo “napredovalo, ušlo u međunarodne ekonomske institucije i moglo bi da se pretvori u snabdjevača regiona energijom, mada će biti potrebne godine da se vide plodovi tamošnjih ulaganja”.\nRodonačelnik kosovske nezavisnosti priznaje da na Kosovu postoji korupcija, ali kaže da, da bi to bilo kritikovano, “mora se priznati da ni naša (zapadna) društva nisu čista”.


Iz komercijalnih razloga ukinuta aviolinija Tuzla – Beč – Radio Feral\nAviolinija Tuzla – Beč ukinuta je samo mjesec dana nakon prvog leta, saopćeno je iz kompanije MySky.\n“Poštovani, svi letovi u narednom periodu su iz komercijalnih razloga trajno obustavljeni. Svima koji su kupili karte novac će biti vraćen na način kako su karte i platili (nije potrebno dostavljati zahtjev za povrat). MySky putnicima i kupcima ostaje na raspolaganju za sva dodatna pitanja”, stoji na zvaničnoj stranici kompanije MySky.\nKompanija MySky je domaća kompanija osnovana 2015. godine a letove iz Tuzle realizirali su u saradnji s Montenegro Airlinesom.\nU prostorijama Međunarodnog aerodroma Tuzla u novembru 2015. je predstavljena nova avionska linija na relaciji Tuzla – Beč a tada je procjenjivano da će ovu liniju koristiti 200.000 putnika na godišnjem nivou. Prema riječima Rifata Karasalihovića, direktora Međunarodnog aerodroma Tuzla, na ovu se liniju čekalo 17 godina.\n← Ministar Mićanović razgovarao sa radnicima Livnice čelika Tuzla\nPrivatni fakulteti bez medicine, prava i prosvjete →


BiH još nije u zajedničkim javnim nabavkama EU - BIGportal.ba\nBiH još nije u zajedničkim javnim nabavkama EU\n7 Septembra, 2020 7 Septembra, 2020 069\nNaime, kako nam je objašnjeno u nezvaničnom razgovoru, Evropska komisija je pozvala zemlje zapadnog Balkana da im se pridruže u nabavci medicinske opreme u borbi protiv virusa korona, kako bi im pomogla da dobiju što kvalitetniju opremu po što povoljnijim cijenama. Prvi tender je, kako nam je objašnjeno, raspisan 17. juna ove godine, a rok za prijave istekao je 9. jula. BiH se nije pridružila ovom tenderu.\nU zajedničkom tenderu nalazila su se 24 medicinska proizvoda, svrstana u šest kategorija. U to, kako nam je pojašnjeno, spadaju nabavka analgetika i kortikosteroida, zatim antibiotika, sredstava za opuštanje mišića, anestetika i sedativa te drugih lijekova.\nMeđutim, još nije kasno da se BiH priključi i nabavi barem neke od lijekova i tako pokrije dio svojih potreba, ali s obzirom na to da je istekao rok za prijavu, BiH bi, kako nam je objašnjeno, prema članu 30. Ugovora o zajedničkim javnim nabavkama mogla da zatraži dio opreme koja se nalazi u nabavljenoj rezervi.\nDa bi to mogla da učini, potrebno je da se formalno obrati nekoj članici EU i da s njom sklopi ugovor o otkupu dijela opreme sklapanjem posebnog ugovora. Jedini uslov je da taj ugovor mora da bude u skladu s evropskim pravilima o javnim nabavkama.\nTakođe, rečeno nam je da BiH nije obavezna da učestvuje u evropskim javnim nabavkama, ali ako bi željela da učestvuje, postoje tri formalna uslova. Prvi uslov predviđa imenovanje predstavnika i zamjenika predstavnika u odboru koji upravlja procesom javnih nabavki, te da obavijesti Evropsku komisiju da je učešće u EU javnim nabavkama usklađeno s domaćim pravilima.\nU slučaju da domaća pravila nisu usklađena, BiH bi mogla učestvovati u radu odbora kao posmatrač.\nŠto se tiče zahtjeva za pomoć, rečeno nam je da je BiH uputila tri molbe Evropskoj komisiji da joj kroz Mehanizam civilne zaštite EU uputi pomoć, a na ove zahtjeve pozitivno su odgovorile Slovenija i Austrija. Međutim, BiH se EU za pomoć u sklopu ovog mehanizma obratila samo u aprilu za nabavku respiratora, šatora, opreme za testiranje te ostalu medicinsku opremu.\nZašto se BiH nije obraćala i kasnije za pomoć nego je respiratore i drugu opremu nabavljala preko komercijalnih partnera, nije jasno, kao što nije jasno zašto BiH ne bi željela da najkvalitetniju medicinsku opremu dostupnu na tržištu nabavlja po nižim cijenama zajedno s članicama EU. Ostaje činjenica da su, kada je EU najavila da će medicinsku opremu nabavljati samo za svoje članice, pojedini političari u BiH javno kritikovali EU, a kada je EU nakon toga uključila i BiH, nismo se priključili.\nKada se radi o javnim nabavkama u EU, zemlje članice su se odlučile na zajedničke javne nabavke zato što se u praksi pokazalo da su na taj način u stanju da dobiju u prosjeku za trećinu povoljnije ponude za robu i usluge nego da idu samostalno.\nAko je vjerovati studijama objavljenim na stranicama Evropske komisije, 2017. godine zaključeno je oko 250.000 pojedinačnih ugovora za javne nabavke, čija je ukupna vrijednost oko dva biliona evra, odnosno dvije hiljade milijardi evra, ili ukupno 14 odsto bruto domaćeg proizvoda EU.\nOsim toga, u ovoj studiji je istaknuto da je 2017. godine 59 odsto svih javnih nabavki obavljeno na osnovu najpovoljnijeg ponuđača, dok je u narednoj stavki kvalitet obavljenog posla ili dobavljene robe bio prvi preduslov u odnosu na cijenu.\nZa 24h u Brazilu brojka prepolovljena


Vučić: Nećemo mnogo povećavati plate! | Skandalozno\nVučić: Nećemo mnogo povećavati plate, treba nam novac za zapošljavanje mladih!\nPremijer Srbije Aleksandar Vučić danas se u 11 sati uživo obratio javnosti sa konferencije za novinare u Vladi Srbije, koja je usledila posle sastanka sa potpredsednikom Švajcarske Konfederacije Johanom Šnajderom Amanom.\nPremijer Srbije je na konferenciji rekao da od Švajcarske pokušavamo da naučimo kako da radimo i podsetio da je Švajcarska pre 150 godina bila jedna od najsiromašnijih zemalja u Evropi. Vučić se Švajcarcima zahvalio na donaciji od 3,7 miliona franaka namenjenom Ministarstvu poljoprivrede.\n– Imamo idiotske zakone u pojedinim oblastima jer stalno nekog štitimo – rekao je premijer govoreći o neophodnom dualnom obrazovanju i objašnjavajući da imamo ekonomiste koji fakturu nikad nisu videli, kao i da neko treba u 15. godini da nauči nešto da zavari, a kod nas je maloletnim licima zabranjeno da vare.\n– Video sam srpske mladiće od 16-17 godina u Švajcarskoj na praksi u tamošnjim fabrikama, a već sa 19 su tu zaposleni – rekao je Vučić objasnivši da je to zato što te fabrike imaju 5-godišnje, 10-godišnje i 20-godišnje planove.\nDotakavši se dolaska delegacije MMF u Beograd, Vučić je podsetio novinare da su mu se smejali prošle godine kada je rekao da će Srbija napredovati 30 mesta na rang-listi Svetske banke, a ovog puta je rekao da će Srbija dogodine napredovati još 20-30 mesta.\nOn je potom rekao da ima mogućnosti za značajnije povećanje plata i dodao:\n– Ali ja neću, eto! Niko ko se danas u Srbiji bavi politikom ne bi to rekao, ali ja želim da imamo fond za investicije i da ulažem u budućnost, pa to otvoreno kažem – rekao je premijer i naglasio: Neću povećati plate onoliko koliko bi se MMF saglasio jer nam novac treba za investicije i zapošljavanje mladih.\nO opstrukciji Prištine: Danas stižu gosti iz Brisela\nVučić rekao je danas da “predstavnici Brisela” stižu danas u Beograd kako bi sa njim razgovarali o odluci Prištine da uputi sporazum o ZSO na procenu Ustavnom sudu, odnosno da odloži njegovu primenu. Vučić je takođe najavio da će opstrukcija Prištine biti razmotrena na sednici Vlade Srbije, koja će biti održana danas u 14 sati.\nPremijer je rekao da će posle tih razgovora moći da iznese konkretniji stav po tom pitanju, imajući u vidu činjenice, a ne prazna objašnjenja: “Oni (gosti iz Brisela) će reći, već znam unapred, da to nije važno, da se radi o samo mesec dana… Naslušao sam se takvih priča, saslušaću ih još jednom, a razgovaraćemo o tome i na sednici Vlade danas, pa ću onda moći da vam dam konkretan odgovor”, rekao je Vučić novinarima.\nNa pitanje kako vidi reakciju EU, odnosno izjavu portparolke visoke predstavnice EU Maje Kocijančić, da obe strane treba da sprovode dogovorene sporazume, Vučić je podsetio da Srbija sprovodi sve dogovoreno, a Pritina onaj najvažniji deo, o forimiranju ZSO, koji čini 40 odsto Briselskog sporazuma, nije ni počela da ispunjava. “Pa, Srbija ispunjava sve”, podsetio je premijer. “To vam je kao kada neki nastavnik jedno dete simpatiše, a jedno ne, pa kad to drugo ižvrlja tablu ili nešto slično, ona kazni sve. Tako i Maja Kocijančić – svi treba znaju da treba da sporovode postignute dogovore..”, primetio je Vučić. “Sada im treba mesec dana, trebaće im posle dva, tri. I tako će doveka biti, kao što će doveka biti i sa sudom za ratne zločine… Bacaće suzavce.. Samo Srbi nemaju prava, da gledamo kako da umirimo Srbe, da ćute, budu glupi…”, zaključio je on.\nVučić se Švajcarcu zahvalio na pomoći u otvaranju tehnoloških parkova i dodao da je jedna od važnih tema bila i dualno obrazovanje. Toj temi pažnju će danas posvetiti švajcarska i srpska preduzeća koja podržavaju ovakav vid usavršavanja i to na Poslovnom forumu koji će održati privrednici dveju zemalja.\nJohan Šnajder Aman Foto: Printscreen\n“Aman: Inovacije bitne za razvoj”\nPotpredsednik Švajcarske i savezni ministar ekonomskih odnosa, obrazovanja i istraživanja Johan Šnajder Aman poručio je danas da su inovacije važne za razvoj, a da stručno obrazovanje doprinosi povećanju konkurentnosti i inovacijama. Šnajder Aman je, na pres konferenciji nakon razgovora sa premijerom Aleksandrom Vučićem, rekao da dolazi iz privatnog sektora, i da je dugo godina obrazovao mlade ljude. Našim stručnim obrazovanjem smo uticali da firme postanu konkurentne. To je moguće samo ako preduzeća sa praksom i škole sa teorijom budu u trajnom procesu i jedne druge se dopunjuju, objasnio je Šnajder.\nOn je rekao da je srpskog premijera pozvao na konferenciju Svis Skils, iduće godine u Vinterturu, na kojoj se prikazuje odnos Švajcarske prema stručnom obrazovanju i kako planira dalje da ga razvija. Šnajder je, na zajedničkoj konferenciji za štampu, istakao da je vatreni zagovornik stručnog obrazovanja, jer je prednosti video u praksi i to sada prenosi na politiku. Stručno obrazovanje ne može da se prosto “prekopira”, jer neće delovati ako se samo prenese, već mora da se prilagodi specifičnoj situaciji. Najvažnije je da od samog pcocetka budu uključena preduzeća, koja će želeti da finansiraju u mlade. Tu sa sigurnošću možemo davati dobre predloge, poručio je on. Ssvajcarska je, kako je naglasio, zemlja inovacija, koja je bila siromašna, bez sirovina, a koja se širenjem na strana tržišta okrenula inovacijama i time doprinela razvoju. Sa vama želimo da delimo taj inovativni napredak, način na koji mogu da se podstiču inovacije, rekao je Šnajder.\nOn je izrazio zadovoljstvo što je Ssvajcarska i finansijski mogla da pomogne Srbiji i pokrene neke projekte. Ssnajder je, ukazujući na dobre odnose dve zemlje, rekao da se to partnerstvo ogleda i što postoji više od 40 letova nedeljno. Saradnja između dve zemlje, prema njegovim rečima, može i treba da se pojača. On je podsetio da ovo nije prvi susret u ovoj godini, već drugi, te da saradnja ne može da se upsostavi ođednom, već je nešto na čemu treba trajno raditi. Ssnajder je ukazao da Srbija i Ssvajcarska sarađuje i u Svetskoj banci, MMF-u, EBRD-u, gde su dve zemlje dokazivale da jedna drugoj veruju.\nU mojoj zemlji živi 200.000 državljana Srbije. Iz sopstvenog iskustva mogu reći da su migranti iz Srbije neko koga izuzetno cenimo kao zaposlene. Naravno, imamo razumevanje kada srpska vlada kaže da ljudi u sopstvenoj zemlji treba da dobiju mogućnosti, da se ovde ostvare inovacije, kazao je Ssnajder. On je preneo da je sa srpskim premijerom razgovarao i o klaud kompjutingu, Industrija 4.0, dodajući da se radi ogromnim podacima, internet platformi koje već danas postoje. Preko tih instrumenata će svet postati globalno selo, reorganizovati se potpuno, te je, kako je podvukao, preporučljivo da se svim snagama pudružimo na tom putu. Ssvajcarska je zainteresovana da dalje neguje kontakte sa Srbijom i učestvuje u realizaciji projekata.\nBudite prvi sa komentarom na članku "Vučić: Nećemo mnogo povećavati plate, treba nam novac za zapošljavanje mladih!"


Beta 5. oktobra 2020. 14:35\nEvropski komesar za proširenje Oliver Varheji predstaviće sutra u Briselu Paket proširenja EU 2020 i Ekonomski i investicioni plan za Zapadni Balkan.\nPaket proširenja 2020. u kome su sadržani izveštaji o napretku zemalja kandidata i potencijalnih kandidata za članstvo u EU biće predstavljen na sastanku Spoljnopolitičkog odbora Evropskog parlamenta koji je zakazan za 15.15.\nDetalji Ekonomskog i investicionog plana za region nisu poznati ali je, govoreći o procesu proširenja Unije, proteklog vikenda u Zagrebu, Varheji najavio da će taj plan biti „snažno usmeren na povezivanje kako unutar regiona tako i regiona s EU“.\n„Cilj našeg plana je da ojača transevropske saobraćajne i energetske veze i da nadogradi infrastrukturu ključnu za ekonomski razvoj. Rešavaćemo i izazove zelene i digitalne tranzicije. A kao podrška ekonomskom razvoju pružićemo podršku i ljudima: obrazovanje, zdravstvo i socijalna zaštita igraće važnu ulogu“, rekao je Varheji.\nOn je podsetio da je prvi talas podrške EU Zapadnom Balkanu usmeren na hitnu medicinsku pomoć i pokretanje finansijskog paketa od 3,3 milijarde evra kako bi se regionu pomoglo da prevlada direktne posledice pandemije korona virusa.\nNadalje, kako je dodao, fokus je na podršci dugoročnijem socioekonomskom oporavku Zapadnog Balkana kome su „potrebna strateška i ciljana ulaganja u oblasti koje će tim zemljama omogućiti da svoje ekonomije razvijaju na održiv način i povećaju uskladjenost s EU“.


Hoće li se EPS širiti u regionu? - 22.06.2020, Sputnik Srbija\nDa će se Elektroprivreda Srbije širiti u regionu srpski predsednik Aleksandar Vučić je po drugi put najavio uoči minulih izbora. Oba puta na te izjave čuli su... 22.06.2020, Sputnik Srbija\nenergija sputnjika s jelicom putniković, radio, elektroprivreda srbije, eps\n19:30 22.06.2020 (Osveženo: 16:51 22.07.2021)\nEneregija Sputnjika: Hoće li se EPS širiti u regionu?\nValja reći da je Elektroprivreda Crne Gore već delimično privatizovana, s tim da se italijanski partner A2A povukao, ostavši vlasnik manje od jedan odsto akcija ove firme, ali da je i u Crnoj Gori i u drugim republikama bivše Jugoslavije država ta koja upravlja elektroprivrednim kompanijama.\nO tome koliko su realne ambicije da se EPS, kao državna kompanija, koja u strukturi ima i proizvodnju uglja, struje i plasman električne energije, širi u regionu i koliko bi to bila dobra ekonomska ili samo politička odluka u današnjoj „Energiji Sputnjika“ Jelica Putniković razgovara sa mr Željkom Markovićem, stručnjakom za elektroenergetiku, koji je lider za energetiku i industriju u konsultantskoj kući „Dilojt Srbija“.


Kosovo: Ponovno brojanje glasova na 494 biračka mesta\n- Centralna izborna komisija (CIK) Kosova odlučila je da se zbog grešaka ili zloupotreba na 494 biračka mesta ponovo prebroje glasovi s vanrednih parlamentarnih izbora održanih 14. februara.\nNa 370 biračkih mesta je utvrđeno da kandidat ima više glasova od stranke na čijoj je listi, a na 83 biračka mesta da su partije dobile glasove, ali ne i njihovi kandidati.\nPo preliminarnim podacima, Pokret Samoopredeljenje je na izborima osvojio 47,9 odsto glasova, Demokratska partija Kosova 17,5, a Demokratski savez Kosova nešto više od 13 odsto.\nSrpska lista osvojila je svih deset mandata rezervisanih za pripadnike srpske zajednice.\n- Premijerka Srbije Ana Brnabić izjavila je da po rezultatima javne rasprave neće biti ukinute studentske poliklinike, kako je ranije bilo najavljivano i zbog čega protestuju predstavnici studenata.\nBrnabić je za televiziju Hepi izjavila da je ukidanje studentskih poliklinika bio "neki inicijalni predlog u okviru racionalizacije" zdravstvenih ustanova, koji neće biti prihvaćen.\nPremijerka je rekla da su studentske poliklinike "jedan od najboljih modela zdravstvene zaštite studenata u Srbiji".\nNa najavu da će studentska poliklinika biti ukinuta predstavnici studenata organizovali su potpisivanje peticije protiv takve odluke, za koju je najavljeno da će danas biti predata Ministarstvu zdravlja, uz ocenu da se vlast na taj način sveti studentima zbog protesta koje su organizovali prošlog leta.\nPlan postavljanja žičare na Kalemegdanu besmislen hir\n- Centar za lokalnu samoupravu (CLS) saopštio je da gradske vlasti planiraju izgradnju žičare na Kalemegdanu u 2022. godini, i ocenio da eksperimentisanje sa arheološkom i kulturnom istorijom Beograda ne sme biti tolerisano.\nO planu izgradnje žičare na Kalemegdanu svedoči i rezervisanih 420 miliona dinara za tu namenu u planu budžeta za narednu godinu, naveo je CLS i dodao da će saobraćajni i privredni značaj tog projekta koji košta 18 miliona evra biti "ravan nuli".\nCentar za lokalnu samoupravu se protivi ovom projektu koji je izričito zabranjen i važećim Planom generalne regulacije za Grad Beograd, iz 2016. godine, navedeno je u saopštenju.\n"Beograd je velegrad čiju važnu komponentu čini bogata kulturna i arheološka istorija sa Beogradskom tvrđavom u samom njenom srcu, tako da svako eksperimentisanje ili politički hir u vezi sa njom ne sme biti tolerisano", saopštio je CLS.\n- Ministar odbrane Nebojša Stefanović razgovarao je u Abu Dabiju sa zamenikom načelnika Štaba Oružanih snaga Ujedinjenih Arapskih Emirata (UAE) Isom Saifom bin Abalan al Mazruijem o vojnotehničkoj saradnji, uz ocenu da su ostvareni dobri rezultati.\nDrugog dana Sajma naoružanja "IDEDž 2021", Stefanović se u Abu Dabiju sastao sa zamenikom načelnika Štaba Oružanih snaga UAE, a u razgovoru je ocenjeno da su obe strane zadovoljne investicijama u zajedničke projekte i izrazili nadu u nastavak razvoja novih projekata.\nStefanović je zahvalio na mogućnosti da predstavnici Srbije prikažu proizvode srpske industrije na sajmu "IDEDž 2021", a posebno je istakao da je ponosan na program oklopnih vozila i artiljerijske municije srpskih proizvođača.\nDo kraja frebruara video nadzor u 70 škola i vrtića u srpskim sredinama na Kosovu\n- Kancelarija za Kosovo i Metohiju saopštila je da će do kraja februara oko 70 škola i vrtića u srpskim sredinama na Kosovu biti pokriveno kamerama sa savremenim sistemom video-nadzora.\nU saopštenju se navodi da je predviđeno da sve škole i predškolske ustanove u srpskim sredinama budu pokrivene video-nadzorom i da je cilj te akcije "da se bezbednost dece koja borave u tim ustanovama podigne na još viši nivo".\nDo sada je video-nadzor obezbeđen za škole i predškolske ustanove u Šilovu, Gnjilanu, Кoretištu, Ponešu, Vrbovcu, Binaču, Ranilugu, Orahovcu, opštini Gora, Gračanici, Кosovu Polju, Ugljarima, Кosovskoj Mitrovici, Sočanici i Lešku.\nU subotu finalno izvlačenje u nagradnoj igri Uzmi račun i pobedi\n- Poslednje izvlačenje u drugom krugu nagradne igre "Uzmi račun i pobedi 2020" biće u subotu, 27. februara u 17.55 časova, uz direktan prenos na Prvom programu Radio-Televizije Srbije, najavila je danas Vlada Srbije.\nDobitnike očekuje pet automobila "fijat 500L" i stan u naselju Beograd na vodi.\nZa nagrade u subotu konkuriše 10,8 miliona koverata s prijavama građana, a i drugi mogu učestvovati ako do petka, do kraja radnog vremena poslovnica Pošte, ubace u poštanske sandučiće koverte sa po 10 fiskalnih računa ili 10 "slipova".\nU nagradnoj igri koju organizuju Vlada Srbije i NALED, pravo učešća imaju građani koji pošalju koverte sa računima ne starijim od 1. septembra 2020. s minimalnim pojedinačnim iznosom od 100 dinara. Fiskalne račune i slipove ne treba mešati u istoj koverti.\nPalma zove novinare da im objasni kako se suši meso\n- Predsednik Jedinstvene Srbije Dragan Marković Palma održaće u utorak konferenciju za novinare na kojoj će javnost obavestiti o načinu na koji suši meso i na kojoj će predstavnici medija moći i da probaju meso iz njegove pušnice.\n"Na mojoj fejsbuk stranici stoji video - 'Palmin recept za sušenje mesa', u traja od minut i 20 sekundi koji ima 1,5 miliona pregleda. Građani Srbije su zainteresovani da, posle degustacije, prenesete u vašim medijima utiske i date ocenu", naveo je Marković u pozivu medijima.\nKonferencija za novinare biće održana u prostorijama Jedinstvene Srbije u Beogradu, na Terazijama.\nJedinstvena Srbija je članica vladajuće koalicije koja u parlamentu ima osam poslanika.


Poker Srbija: Velika Aktivnost Na Online High Stakes Stolovima Proteklih Dana\nVelika Aktivnost Na Online High Stakes Stolovima Proteklih Dana\nNajjača internet igra na svetu se rasplamsala u poslednjih nekoliko dana, pa sve više imamo igrača koji dan završe sa šestocifrenom sumom. Nakon što je "Kagome Kagome" pre 2 dana zaradio $692.100 na $2k/$4k 2-7 Triple Draw stolovima, juče je ponovo na scenu stupio Dan "jungleman12" Cates koji je iz 3 pokušaja zaradio $387.800, i tako došao do neverovatne brojke od preko $1.500.000 u roku od 2 nedelje.\nJučerašnji uspešan dan je započeo sa jednočasovnom seansom sa "PostflopAction", iz koje je izašao kao pobednik sa zaradom od $161.000. Još jednu priliku je dao Rusu da povrati novac, sat vremena kasnije, ali je "jungleman12" i ovog puta bio uspešniji, sa zaradom od $42.000. Dok je pravio pauzu između duela, odigrao je kratku seansu za stolom gde su bili: "samrostan", "OMGClayAiken", Gus Hansen i "Isildur1". Sa ovako jakog stola je za nešto više od sat vremena izašao u plusu $125.000, što je bilo dovoljno za najveću zaradu dana.\nUspešan dan beleži i prošlogodišnji internet igrač godine, Nemac "ragen70" koji je najveći deo zaradio igrajući na Triple Draw stolovima, gde je za samo 220 odigranih ruku završio u plusu $190.900. Sličan uspeh je zabeležio i "OMGClayAiken" koji za istim stolovima zaradio $178.900, da bi kasnije izgubio mali deo na $200/$400 CAP PLO stolovima, pa je dan završio sa $170.200. Poslednji igrač koji je imao šestocifrenu zaradu u toku jučerašnjeg dana jeste "mikki696", koji je za 4 sata igre zaradio $102.600 na PLO stolovima.


TEHNIČKA PODRŠKA ZA USKLAĐIVANJE I SPROVOĐENJE PRAVNE TEKOVINE EVROPSKE UNIJE U OBLASTI UNUTRAŠNJEG TRŽIŠTA: Projekat će se sprovoditi do novembra 2020. godine\nProjekat "Tehnička podrška za usklađivanje i sprovođenje pravne tekovine Evropske unije u oblasti unutrašnjeg tržišta" je finansiran u okviru instrumenta pretpristupne podrške IPA II i sprovodiće se 24 mjeseca, odnosno do novembra 2020. godine rečeno je na sastanku koji je održan 16. aprila u Ministarstvu ekonomije.\nSveobuhvatni cilj ovog projekta je olakšavanje trgovine i razvoj unutrašnjeg tržišta u skladu sa zahtjevima pravne tekovine Evropske unije u Poglavlju 1 – Slobodno kretanje robe i Poglavlju 28 – Zaštita zdravlja i potrošača\nNa sastanku je razmatran status tekućih aktivnosti koje se odnose na usvajanje i primjenu legislative i standarda u oblasti unutrašnjeg tržišta EU, kao i na unaprijeđenje kapaciteta nadležnih za preuzimanje obaveza iz članstva u EU. Dosadašnji doprinos projekta u pogledu usklađivanja nacionalnog zakonodavstva sa pravnom tekovinom EU, u okviru Poglavlja 1: Slobodno kretanje robe i Poglavlja 28: Zaštita potrošača i zdravlja, ogleda se u ekspertskoj i mentorskoj podršci nadležnim institucijama za potpuno usklađivanje crnogorskih proizvoda u oblasti standardizacije, nadzora tržišta i drugih segmenata vezanih za slobodno kretanje robe.\nU okviru planiranih aktivnosti biće omogućeno da se kvalitet i bezbijednost proizvoda pravovremeno usklade sa zahtjevima EU. Ovaj projekat će obezbijediti uslove da crnogorski proizvođači plasiraju proizvode na EU tržište bez ikakvih barijera i time promovišu crnogorsku privredu, unapređujući konkurentnost.\nUkupan iznos budžeta iznosi 1,167.400,00 EUR od čega finansiranje EU čini 90%, a nacionalno kofinansiranje 10%.\nIZVOR: Vebsajt Ministarstvo ekonomije, 16.04.2019.


Najbolji bosanskohercegovački atletičar Amel Tuka nastupio je na mitingu u Dizeldorfu, a na trci na 800 metara osvojio je četvrto mjesto sa vremenom 1:47.29.\nFK Turbine iz Jablanice član Druge lige jug FBiH u subotu 8.februara 2020. godine poziva sve aktivne igrače ovog kluba da dođu na prozivku u 13:oo sati u prostorije kluba.\nKK Konjic II pobjedio u Sarajevu ekipu KK Koš\nU okviru sedmog kola A2 lige grupa jug, Košarkaški klub Konjic II gostovao je u Sarajevu ekipi KK Koš. Mlada ekipa Konjica odigrala je još jednu dobru utakmicu i u dvorani Skenderija pobjedila Koš rezultatom 72:67. Ovo je treća pobjeda KK Konjic II u do sada odigranih sedam kola A2 lige grupa jug i može se reći veoma dobri rezultati mladih Konjičana s obzirom da drugu ekipu Konjica sačinjavaju juniori i kadeti ovog kluba.\nIzvršeno izvlačenje parova četvrtfinala Kupa BiH u futsalu\nU prostorijama Nogometnog saveza BiH u Sarajevu izvučeni su parovi četvrtfinala Kupa Bosne i Hercegovine u futsalu.\nVeć 10 dana fudbaleri Klisa iz Buturović Polja vrijedno se pripremaju za proljetni dio sezone u Drugoj ligi FBiH pod rukovodstvo šefa struke Nedima - Nine Kudre.\nAjdin Mujagić 22- godišnji napadač, nekada velika nada sarajevskog Željezničara novo je pojačanje konjičkog prvoligaša Igmana.\n8. kolo Prve futsal lige FBiH, grupa 1: Kiks Želje protiv Žepča, Neimari bolji od Goraždana\nU 8. kolu drugog dijela prvenstva u grupi 1. veliko iznenađenje, jesenji prvak Željezničar je u domaćem susretu sa ekipom Žepče odigrao, 6:6, ovo je bio susret preokreta, u posljednja četiri minuta postignuto je čak 6 golova, a u 39 minuti čak 3, a Ivica Marić je spasio futsal Želju postigavši gol za konačni rezultat, 6:6.\nOvo nije samo grad fudbala i košarke, Konjic sada ima i atletski klub\nU Konjicu je prije nekih godinu dana grupa entuzijasta za atletikom odlučila napraviti utrku Konjički noćni cener 2019 koji je okupio 400 trkača, veliki broj učesnika humanitarne šetnje (Konjic 1382) i veliki broj djece na maloj utrci.\nRezultati 14.kola A1 lige: Konjic izgubio kući od Bošnjaka, Zeničani bolji u derbiju na Ilidži\nU derbiju 14.kola A1 lige BiH ekipa Čelika je slavila na Ilidži gdje je pobjedila domaći Igman Burch rezultatom 79:73. Domaći su u prvom poluvremenu bili za nijansu bolji, da bi u drugom Zeničani pojačali gas bili bolji okrenuli rezultat u svoju korist i na kraju zasluženo slavili. Do devete pobjede u ligi Čelik su predvodili Muratović sa 18 poena i 10 skokova, Keso 12 poena, Maksimović i Britvar po 10, kod domaćih istakli su Dubinski sa 20, Tarčin i Mešić po 11 poena.\nLiga košarkašica 15.kolo: Konjičanke savladale Brčanku, Orlovi slavili u derbiju prvenstva protiv Banovića\nNajava 14.kolo A1 lige BiH: Konjic dočekuje Bošnjak, derbi na Ilidži


Pobednik Mađar Farkaš Čaba – Podrinske\nPobednik Mađar Farkaš Čaba\nOdržan Juniorski svetski kup u mačevanju\nJuniorski svetski kup u mačevanju u organizaciji Mačevalačkog saveza Srbije i Mačevalačkog kluba „Cerski junaci 1914“ održan ovog vikenda u hali „Zorka“ u Šapcu okupio je veliki broj ljubitelja ovog sporta. Takmičilo se 227 juniora iz 36 zemalja sveta, a najbolji u pojedinačnoj konkurenciji bio je Mađar Farkaš Čaba, drugi je bio Midelton Luiđi iz Francuske, dok su trećeplasirani Jurka Jakub iz Češke i Koch Mate Tamaš iz Mađarske. U ekipnom plasmanu, najbolji su bili Italijani, drugi Mađari i treći Poljaci.\nGrad Šabac se pokazao kao dobar domaćin, a predsednik Skupštine Nemanja Pajić u subotu je poželeo dobrodošlicu takmičarima.\n-Ovo je grad koji s ponosom nosi epitet grad sporta, grad evropskih i svetskih prvaka u rukometu, olimpijskih šampiona u kajaku, pobednika mnogih takmičenja, grad u kom verujemo da je pobednik svako ko se opredeli za sport. Upravo zbog toga verujem da ste i svi vi pobednici, bez obzira na rezultat finalnih takmičenja koja vas očekuju. Mladi šabački klub i njegovi najmlađi takmičari, MK „Cerski junaci 1914“, koji su prošle godine osvojili titulu državnog prvaka, spadaju u sportiste kojima se ponosimo i zahvaljujući kojima Šabac ima priliku da ugosti i vas, najbolje mlade takmičare u ovom sportu- poručio je Pajić.\nFinalne borbe bile su okršaj reprezentativaca iz zemalja u kojima ovaj sport ima dugu tradiciju i velike uspehe.\n-Izuzetno mi je drago što sam pobedio, ne mogu da pronađem reči. Ovo mi je prvo učešće na svetskim kupovima, nisam imao baš dobru sezonu i sam sam iznenađen- rekao je nakon pobede Mađar Čaba Farkaš.\nMađarski reprezentativac Koh Mateo rekao je da nosi lepe utiske sa takmičenja, te da je zadovoljan sveukupnim plasmanom.\nMedalje i pehar pobednicima Svetskog kupa uručili su predsednik Skupštine grada Šapca i predsednik Mačevalačkog saveza Srbije Dejan Ruski, koji je istakao da je ovo veliki događaj za razvoj tog sporta u Srbiji i Šapcu.\n-Želim da se zahvalim gradu kao domaćinu na lepom prijemu neočekivano velikog broja takmičara. Ovo je dobra uvertira za seniorsko juniorsko prvenstvo u Novom Sadu, najveći šampionat koji postoji u mačevanju- naveo je Ruski.\nKako je rekao generalni sekretar Mačevalačkog saveza Srbije Vukašin Stošić, takmičenje je organizovano na visokom nivou.\n-Nadam se da ćemo organizacijom ovog takmičenja podići popularnost mačevanja. Poslednjih pet ili šest godina se bavimo projektom popularizacije, a jedna od stavki je organizacija velikih takmičenja. Trudimo se da organizujemo klubove u gradovima koji ih nisu imali, a „Cerski junaci“ je dobar primer uspešnog projekta. Klub je otvoren pre četiri godine, a poslednje dve godine imaju državne prvake u mlađim kategorijama- istakao je Stošić.\nPredsednik Mačevalačkog saveza Srbije uručio je, u ime organizacije, plakete u znak zahvalnosti na podršci, saradnji i pomoći predsedniku Skupštine grada Šapca Nemanji Pajiću, članovima Gradskog veća Draganu Nikoliću i Božidaru Katiću, Sportskom savezu, Turističkoj organizaciji Šapca i Vladanu Rankoviću iz MK „Cerski junaci 1914“. Domaćini su izrazili očekivanje da će ovaj sportski događaj postati tradicionalan u našem gradu.


Uhapšen još jedan policajac zbog korupcije - Istinito.com - Ne budi ovca!\nPočetna > BIH > Hronika > Uhapšen još jedan policajac zbog korupcije\n13. Avgusta 2020. 13. Avgusta 2020. Istinito794Leave a Comment on Uhapšen još jedan policajac zbog korupcije\nPolicija je juče su uhapsila 17 pripadnika Jedinice za saobraćaj Uprave policije MUP-a Kantona Sarajevo, a akcija je nastavljena jutros, kada je uhapšen i osamnaesti policajac.\nKako prenosi “Radiosarajevo.ba” uhapšen je policajac N. K. iz Sarajeva (49).\nU policijskoj akciji “Dar1” koju provodi Uprava policije Ministarstva unutrašnjih poslova Kantona Sarajevo pod nadzorom Kantonalnog tužilaštva Kantona Sarajevo u saradnji sa Upravom policije MUP-a Zeničko-dobojskog kantona, Policijskom upravom Istočno Sarajevo i uz tehničku asistenciju Obavještajno-bezbjednosne agencije Bosne i Hercegovine, s ciljem rasvjetljavanja i dokumentovanja krivičnih djela s obilježjima korupcije, slobode je lišeno 17 saobraćajnih policajaca.\nPodsjetimo, uhapšeni policajci sinoć su privedeni u Tužilaštvo KS, nakon hapšenja u akciji Dar 1.\nTokom akcije je pretreseno 17 lokacija na području Kantona Sarajevo, Zeničko-dobojskog kantona i Istočnog Sarajeva.\nAsistenciju u akciji su pružali i pripadnici Obavještajno-bezbjednosne agencije.\nTagged hapšenja istinito korupcija oba policija saobracaj sarajevo


Skrivena poruka Arhimedovog otkrića - Gi Group Srbija\n“Na svako telo potopljeno u tečnost deluje sila potiska koja je jednaka težini telom istisnute tečnosti.”\nOvo je okosnica Arhimedovog principa koja je hladna na dodir, ali potpuno u skladu sa fizičkim zakonima i logičkim odnosima. Međutim, ono što unosi život i trajanje u ovu tvrdnju jeste emocija koja stoji iza nje.\nPriča kaže da je pre dvadeset dva veka Hijeron Drugi, kralj Sirakuze, naredio Arhimedu da utvrdi da li je njegova kruna izgrađena od zlata ili neplemenite legure.\nKada je Arhimed ušao u kadu, došao je na ideju da krunu potopi u vodu i količinu vode koju ona istisne uporedi s količinom vode koju istisne grumen zlata iste težine.\n“Vodeno” rešenje dovelo je Arhimeda i do njegovog principa i do njegovog čuvenog uzvika. Priča dalje kaže da pošto je došao na svoju zamisao, Arhimed je navodno istrčao go na gradske ulice uzvikujući “eureka”.\nMeđutim, u središtu ove priče nisu ni kruna, ni zlato, ni Arhimedova intelektualna okretnost, već njegova ushićenost i strast. Čak ni ne moramo da shvatimo njegovu matematiku, ali ćemo sigurno razumeti njegovu emociju – i to je ono što stoji u pozadini njegovog principa, a što se već više od dva milenijuma prenosi od čoveka do čoveka.\nZašto bi Arhimedovo oduševljenje trebalo da nam bude blisko danas, čak iako nas njegova fizika ostavlja radvnodušnim, zašto bi nam ova priča bila interesantna kada je jasno da nam je ljudski intelekt olakšao život, kada nam je znanje donelo bogatstvo.\nZašto bi u atmosferi večite neizvesnosti i ambivalentnosti savremenog načina poslovanja, davali prostora emocijama poput ushićenja, radosti, čežnje, odanosti, besa i ljubavi.\nOdgovor na ova pitanja krije se u evoluciji limbičkog mozga koji je odgovoran za emocionalnost i povezanost, a nastao je još pre sto miliona godina.\nDakle, pored toga što nam čulni svet čine zanimljivijim, emocije su ujedno glavni razlog zašto nešto radimo, zašto nešto pamtimo, zašto nešto kupujemo, zašto nas privrženost, strast i opčinjenost privlače ljudima, zašto nas, sa druge strane krivica, stid, strah i gađenje od drugih ljudi odbijaju.\nKakve sve ovo ima veze sa kompanijama, liderima, timovima i kolegama?\nUpravo situacija u kojoj se globalno nalazimo potvrđuje važnost emocija i upravljanja njima. Trenutni podaci govore da najposećenijii po broju učesnika, ali i najprodavaniji po sadržaju u poslednja tri meseca su treninzi, vebinari i podkasti koji se odnose na sferu emocija, od prevladavanja stresa, usamljenosti, anksioznosti i svih drugih oblika emotivnih stanja koja oblikuju našu, kako poslovnu, tako i privatnu svakodnevnicu.\nTakođe, prema podacima i procenama svetske zdravstvene organizacije stanovništvo planete je pod većim rizikom od psihičkog, nego od ekonomskog sloma.\nU skladu sa ovim, zanimljivo je navesti da su na prošlogodišnjem ekonomskom forumu u Kini izneti podaci istraživanja koji pokazuju da su kompanije koje ostvaruju veliki uspeh i čiji zaposleni imaju najbolje performanse, ujedno na vrhu liste po pitanju empatije, jednog od faktora emocionalne inteligencije koja se danas smatra važnim prediktorom poslovnog uspeha.\nStoga, imajući sve ovo u vidu možemo da pokušamo da važnost emocija u radnom okruženju ne potcenjujemo, već da ih razumemo kao podatke koji nam mogu pružiti mnoga znanja o realnosti drugih ljudi, njihovim brigama, potrebama i motivima za određeno ponašanje.\nNa kraju, usled prirode kognicije koja je sklona greškama, retko kada pamtimo doslovno šta smo kome rekli, dok priroda emocija kao svoje glavno obeležje nosi utiskivanje i dugoročno pamćenje kao što je “eureka” oduševljenje, odnosno kako smo se u nekom trenutku osećali i šta od svojih emocija smo sa drugima podelili.\nUpravo zbog toga, i kao kolege i kao lideri, pored znanja, veština i zadataka treba da budemo svesni značaja svojih emotivnih razmena kojima jedni druge inspirišemo, prihvatamo i motivišemo.


Stručni skup stalnih radnih tela Socijalno-ekonomskog saveta Republike Srbije | Unija Poslodavaca Srbije\nStručni skup stalnih radnih tela Socijalno-ekonomskog saveta Republike Srbije\nU Vrnjačkoj Banji je počeo sa radom stručni skup stalnih radnih tela Socijalno-ekonomskog saveta Republike Srbije.\nU okviru rada stručnog skupa, organizuju se tri panela koja se bave aktuelnim propisima, novim zakonskim rešenjima, radnim zakonodavstvom u EU, primerima dobre prakse, ali i problemima koji se pojavljuju na tržištu rada.\nPrvi panel “Izazovi prilagođavanja radnog zakonodavstva Republike Srbije u kontekstu neophodnosti tržišnog funkcionisanja privrednih subjekata i potrebe promovisanja dostojanstvenog rada” otvorila je Prof. dr Ljubinka Kovačević, ekspert. U svom izlaganju Prof. dr Kovačević posebno je posmatrala radno zakonodavstvo u Evropskoj uniji i implementaciju njegovih ključnih standarda u Zakonu o radu Republike Srbije. Diskusija se vodila i oko Nacrta zakona o radnoj praksi.\nO implementacji EU direktiva koje se odnose na regulisanje radno pravnog zakonodavstva diskusiju je vodila i Snežana Bogdanović ispred Ministarstva za rad, zapošljavanje, boračka i socijalna pitanja koja je predložila i organizovanje radionica i okruglih stolova sa socijalnim partnerima radi što boljeg razumevanja obavezujućih standarda.\n“Suština je da zaposleni budu zadovoljni, a da poslodavac može da radi, širi poslovanje i ostvaruje prihod. “Zakoni koji ovo omogućavaju su dobri zakoni” -istakao je u diskusiji Nebojša Miletić, član Predsedništva Unije poslodavaca Srbije i član Stalnog radnog tela za bezbednost i zdravlje na radu.\nNa probleme u doslednoj primeni radno-pravnog zakonodavstva u cilju definisanja predloga za rešavanje različitih izazova ukazaće Prof. dr Mario Reljanović, ekspert, Miodrag Loncović iz Uprave za bezbednost i zravlje na radu, kao i predstavnici Inspektorata za rad.\nTokom narednih panela razmatraće se aktuelne prilike na tržištu rada i posledice krize izazvane pandemijom. O uticaju pandemije na privredu, zaposlene i društvo govoriće, Đorđe Makuljević, predsednik Udruženja hotelijera Vrnjačke Banje, dok će analizu i preporuke za saniranje krize, oporavak privrede, očuvanje postojećih radnih mesta i kreiranje novih, predstaviti članovi stalnih radnih tela Unije poslodavaca Srbije i reprezentativnih sindikata.


RUSIJA: Ova zabrana važi samo za američke strane agente! | Glasnacije.rs\nINFO, POLITIKA, SVET\nRUSIJA: Ova zabrana važi samo za američke strane agente!\non 25. December 2017.\nOgraničenja aktivnosti medija-stranih agenata zasad će se primenjivati samo prema američkim medijima, izjavila je predsedavajuća Saveta Federacije Valentina Matvijenko.\n„Ograničenja koja su uvedena za aktivnosti medija-stranih agenata će se zasad primenjivati samo prema američkim medijima. Zakon se neće primenjivati na one zemlje u kojima se ne krše prava ruskih medija“, rekla je Matvijenkova na završnoj konferenciji za novinare.\nOna je naglasila da su senatori sa velikim žaljenjem razmatrali zakonodavna ograničenja i da Rusija nije bila inicijator ograničenja u oblasti rada medija.\n„Ukoliko SAD ukinu diskriminacione mere protiv naših RT i Sputnjika, mi ćemo odmah učiniti isto“, istakla je ona.\nGovoreći o narednim amandmanima o stranim agentima koji su predloženi za razmatranje, Matvijenkova je naglasila da njih treba razmatrati vrlo promišljeno i pažljivo.\nRusija će pozvati PS OEBS da nadgleda predsedničke izbore\nSavet Federacije će poslati poziv Međuparlamentarnoj skupštini zemalja ZND-a, parlamentarnoj skupštini OEBS-a i nacionalnim parlamentima da budu posmatrači na predsedničkim izborima u Rusiji, izjavila je predsedavajuća gornjeg doma ruskog parlamenta.\n„Poslaćemo pozive Međuparlamentarnoj skupštini ZND, PS OEBS-a, međuparlamentarnoj uniji i nacionalnim parlamentima sa kojima Savet Federacije sarađuje“, rekla je Matvijenkova.\nPrema njenim rečima, pravo da pozovu posmatrače imaju i Državna duma i predsednik. Ovaj posao treba koordinisati i to će se raditi preko Centralne izborne komisije, objasnila je ona.\n„Zainteresovani smo da pozovemo strane posmatrače, da ne bi postojala ranije naručena procena izbora, kako bi naši izbori bili transparentni, demokratski i pod kontrolom društva“, istakla je Matvijenkova.


Faktor | Svjetlosni ukrasi, pokloni, putovanja: Javne nabavke Predsjedništva BiH "teške" 1,7 miliona KM\n23.01.2022. / 19:49\nPredsjedništvo Bosne i Hercegovine u ovoj godini, prema planu javnih nabavki, na usluge i robe planira potrošiti nešto više od 1,7 miliona KM, između ostalog na putovanja, svjetlosne ukrase, poklone, cvijeće, mesingane pločice, reprezentaciju, odnosno ugostiteljske usluge.\nKapitalna ulaganja nisu u planu i neće biti do usvajanja budžeta institucija Bosne i Hercegovine za 2022. godinu.\nTako je za usluge smještaja u zemlji planirano 51.000 KM, za aviokarte i organiziranje službenih putovanja 148.000 KM, a smještaj u inostranstvu 127.000 KM.\nZa reprezentaciju, koja podrazumijeva ugostiteljske usluge radi konzumacije jela i pića prilikom službenih sastanaka, prijema i posjeta, odvojeno je 60.000 KM.\nVeliki iznos novca bit će potrošen na postojeća službena auta i to oko 710.600 KM, kada se saberu troškovi za gorivo, pranje, održavanje, gume, registraciju, osiguranje... Planirano je i 7.000 KM za zakup motornih vozila.\nZa dekoraciju i svjetslosne ukrase planirano je 7.000 KM, za taksi 3.000 KM, mesingane pločice za vrata 7.000 KM, a 56.000 KM za poklone poput knjiga, slika i proizvoda starih zanata.\nZa cvijeće, vijence i cvijetne aranžmane u planu je 30.000 KM, protokolarne banere 7.000 KM, koliko i za izradu i šivanje zastava te servisiranje klima uređaja.\nU planu javnih nabavki Predsjedništva BiH pod "protokolarnim uslugama" navodi se iznos od 47.600 KM, a održavanje press konferencija, odnosno za "tehničku podršku i najam opreme", koštat će 21.100 KM.\nAutorski honorari koštat će 3.000 KM.\njavne nabavkereprezentacijaslužbena putovanjaPredsjedništvo BiH\nPred zakonom isti, ali...